„Mnogo ljudi će biti srećno“: Tramp o predsedničkoj kandidaturi /video/ - 09.11.2021, Sputnik Srbija\nBivši američki predsednik Donald Tramp rekao je da će odluku o mogućoj predsedničkoj kandidaturi na izborima 2024. doneti pošto se završe kongresni izbori... 09.11.2021, Sputnik Srbija\nOtkako je napustio mesto predsednika u januaru 2020. godine, Donald Tramp je aktivan u političkom životu, organizuje mitinge, podržava republikanske kandidate za guvernere i redovno spominje mogućnost da se kandiduje za predsednika 2024, ali još nije definitivno saopštio odluku da li će se upustiti u izbornu trku za Belu kuću.Tramp je u intervjuu za „Foks njuz“ rekao da „sigurno razmišlja o tome“.„Mnogo sjajnih ljudi, koji razmišljaju o kandidaturi, čeka na moju odluku, jer se neće kandidovati ako ja to učinim“, dodao je bivši američki predsednik.On je objasnio da su mnogi njegovi potencijalni rivali za kandidaturu unutar Republikanske partije „veoma ugledni“, ali, kako je dodao, „većina njih je rekla da se neće kandidovati ako se ja kandidujem“.Kada je u pitanju mogući kandidat za potpredsednika, koji bi se zajedno sa njim kandidovao za izbore, Tramp je rekao da „Republikanska partija ima mnogo sjajnih ljudi“.Na pitanje da li bi mogao da bude guverner Floride Ron Desantis, Tramp je odgovorio: „On je dobar čovek, ali mi imamo mnogo dobrih ljudi“.Kada je u pitanju da Trampov potpredsednički kandidat bude bivša ambasadorka u UN Niki Hejli, bivši predsednik je rekao da ona „povremeno skrene s puta, a onda se vrati, što je lepo“.„Ona je rekla da se ne bi kandidovala za predsednika ako se ja kandidujem, što je dobar znak poštovanja. Bio sam veoma dobar prema njoj, mislim da je uradila odličan posao u Ujedinjenim nacijama“, istakao je Tramp.Podvukao je da je rano govoriti o tome i ponovio da „Republikanska partija ima mnogo sjajnih ljudi“.Tramp je i ranije govorio o mogućnosti predsedničke kandidature, pa je tako u septembru takođe za Foks njuz rekao kako „ne vidi drugu opciju, osim da se on kandiduje“.U prilog toj mogućnosti govore i poslednje ankete, prema kojima popularnost američkog predsednika Džoa Bajdena pada, dok republikanci veruju da su ima šanse velike da pobede na predsedničkim izborima ako Tramp bude kandidat.O tome da li će biti pokrenut postupak Bajdenovog opoziva po 25. amandmanu Ustava SAD, kojim se pretilo Donaldu Trampu, i o tome ko zapravo upravlja Amerikom u emisiji Novi Sputnjik poredak govorili su politikolog Aleksandar Pavić i istoričar Saša Adamović:\nsvet, predsednički izbori, donald tramp, republikanci, sjedinjene američke države, svet – politika\n11:52 09.11.2021 (Osveženo: 12:26 09.11.2021)\nBivši američki predsednik Donald Tramp rekao je da će odluku o mogućoj predsedničkoj kandidaturi na izborima 2024. doneti pošto se završe kongresni izbori sledeće godine.\nOtkako je napustio mesto predsednika u januaru 2020. godine, Donald Tramp je aktivan u političkom životu, organizuje mitinge, podržava republikanske kandidate za guvernere i redovno spominje mogućnost da se kandiduje za predsednika 2024, ali još nije definitivno saopštio odluku da li će se upustiti u izbornu trku za Belu kuću.\nTramp je u intervjuu za „Foks njuz“ rekao da „sigurno razmišlja o tome“.\n„Mislim da će mnogo ljudi biti srećno zbog moje odluke, i najverovatnije ću je saopštiti posle izbora 2022. godine“, rekao je Tramp i dodao da je to „adekvatan termin“.\n„Mnogo sjajnih ljudi, koji razmišljaju o kandidaturi, čeka na moju odluku, jer se neće kandidovati ako ja to učinim“, dodao je bivši američki predsednik.\nOn je objasnio da su mnogi njegovi potencijalni rivali za kandidaturu unutar Republikanske partije „veoma ugledni“, ali, kako je dodao, „većina njih je rekla da se neće kandidovati ako se ja kandidujem“.\nKada je u pitanju mogući kandidat za potpredsednika, koji bi se zajedno sa njim kandidovao za izbore, Tramp je rekao da „Republikanska partija ima mnogo sjajnih ljudi“.\nNa pitanje da li bi mogao da bude guverner Floride Ron Desantis, Tramp je odgovorio: „On je dobar čovek, ali mi imamo mnogo dobrih ljudi“.\nKada je u pitanju da Trampov potpredsednički kandidat bude bivša ambasadorka u UN Niki Hejli, bivši predsednik je rekao da ona „povremeno skrene s puta, a onda se vrati, što je lepo“.\n„Ona je rekla da se ne bi kandidovala za predsednika ako se ja kandidujem, što je dobar znak poštovanja. Bio sam veoma dobar prema njoj, mislim da je uradila odličan posao u Ujedinjenim nacijama“, istakao je Tramp.\nPodvukao je da je rano govoriti o tome i ponovio da „Republikanska partija ima mnogo sjajnih ljudi“.\nTramp je i ranije govorio o mogućnosti predsedničke kandidature, pa je tako u septembru takođe za Foks njuz rekao kako „ne vidi drugu opciju, osim da se on kandiduje“.\nU prilog toj mogućnosti govore i poslednje ankete, prema kojima popularnost američkog predsednika Džoa Bajdena pada, dok republikanci veruju da su ima šanse velike da pobede na predsedničkim izborima ako Tramp bude kandidat.\nO tome da li će biti pokrenut postupak Bajdenovog opoziva po 25. amandmanu Ustava SAD, kojim se pretilo Donaldu Trampu, i o tome ko zapravo upravlja Amerikom u emisiji Novi Sputnjik poredak govorili su politikolog Aleksandar Pavić i istoričar Saša Adamović:\n6 Novembar, 22:33\n3 Novembar, 11:01


Pljevlja: Neto dobit Rudnika uglja 93 hiljade eura\nObjavljeno sreda, 13 septembar 2017 07:00\nRudnik uglja Pljevlja završio je drugi kvartal sa neto profitom od 93,18 hiljada eura, dok je u istom prošlogodišnjem periodu zabilježio gubitak od 2,22 miliona eura.\nPrema podacima iz izvještaja o poslovanju, koji je objavljen na sajtu Montenegroberze, poslovni prihodi Rudnika uglja na kraju juna iznosili su 16,2 miliona eura i bili su 20,9 odsto veći nego u uporednom period, objavio je Portal TVCG.\nKako se navodi, poslovni rashodi kompanije porasli su 2,4 odsto na 15,82 miliona eura, troškovi zarada, naknada i ostali lični rashodi dostigli su 7,59 miliona eura, materijala skoro četiri miliona, a amortizacije i rezervisanja 2,05 miliona. Ostali poslovni rashodi iznosili su 2,14 miliona eura.\n“Akumulirani gubitak dostigao je 12,5 miliona eura, dugoročna rezervisanja i obaveze iznose 23,57 miliona, a kratkoročna 15,88 miliona eura. Odložene poreske obaveze iznose 1,06 miliona eura”, istakao je TVCG.\nPodsjetimo, država posjeduje 31,11 odsto udjela u Rudniku uglja, italijanska kompanija A2A 39,49 odsto, a Aco Đukanović 11,84 odsto, naglasio je portal.


Brus ONLINE - Štefen Hudolin u poseti EU projektima u Kragujevcu, Rekovcu i Batočini 8. juna 2020.\nŠtefen Hudolin u poseti EU projektima u Kragujevcu, Rekovcu i Batočini 8. juna 2020.\nBeograd,07.06.2020. Šef sektora za upravljanje projektima Delegacije Evropske unije (EU) Štefen Hudolin će 8. juna 2020. godine posetiti projekte koje EU podržava preko programa EU PRO u Kragujevcu, Batočini i Rekovcu a koji će unaprediti uslove za bavljenje sportom kao i za organizovanje kulturnih i turističkih aktivnosti u ovim lokalnim samoupravama.\nŠtefen Hudolin će u Kragujevcu zajedno sa ministrom omladine i sporta Vanjom Udovičićem i gradonačelnikom Kragujevca Radomirom Nikolićem posetiti obnovljene terene u Velikom parku, čiju rekonstrukciju je EU preko EU PRO programa podržala sa 147.000 evra. Nakon toga će Hudolin posetiti i završen projekat poslovne infrastrukture u staroj industrijskoj zoni gde je EU finansirala izgradnju komunalne infrastrukture i saobraćajnica koje treba da povežu stare i nove lokacije u industrijskoj zoni.\nRanije tokom dana predstavnik Delegacije Evropske unije (EU) će sa predsednikom opštine Batočina Zdravkom Mladenovićem obići radove na sportskim terenima koji obuhvataju rekonstrukciju terena za mali fudbal, dečijeg igrališta kao i izgradnju novih košarkaških i odbojkaških terena. Projekat ukupne vrednosti 140.000 evra će unaprediti uslove za bavljenje sportskim aktivnostima u Batočini, posebno među decom i omladinom.\nUz ove projekte sportske infrastrukture koje EU podržava u Šumadijskom okrugu, Štefen Hudolin će u Rekovcu sa predsednikom opštine Aleksandrom Đorđevićem posetiti Dom kulture čija je rekonstrukcija u završnoj fazi. Evropska unija je za ovaj projekat obezbedila preko EU PRO-a 72.000 evra, a na objektu je zamenjen krov, postavljena je nova stolarija, nov pod u sali, renoviran je sanitarni blok i nabavljen je novi nameštaj.\nVojnička zakletva vojnika generacije „septembar 2021“\nGrad Kruševac potpisao Memorandum o razumevanju projekta Regionalni program lokalne demokratije - ReLOaD 2\nU Kruševcu otvorena “EVROPSKA NEDELjA MOBILNOSTI 2021”\nViše od trećine zaposlenih želi da radi od kuće i posle korone - 5 saveta za optimalni nastavak rada od kuće\nDanas počinje obeležavanje Dana opštine Raška 2021\nIzmeđu redova: Kakvo je mentalno stanje nacije usled korona virusa?\nNUNS: Ministarstvo pravde radi na izmeni krivičnog zakonika o zaštiti novinara


„HOMO UNIVERSALIS“ U NARODNOJ BIBLIOTECI SMEDEREVO – Smederevske novine\n„HOMO UNIVERSALIS“ U NARODNOJ BIBLIOTECI SMEDEREVO\n12. jula 2019. 12. jula 2019. smederevske\t0 Comments\nSmederevska Narodna biblioteka se izložbom “Homo Universalis“ pridružuje ustanovama i institucijama koje širom sveta obeležavaju pola veka od smrti italijanskog renesansnog umetnika Leonarda da Vinčija (1452-1519). Izložba je postavljena na Odeljenju strane knjige, a postavka, čiji je autor Biljana Živanović, obuhvata publikacije na stranim jezicima koje se na različite načine i sa različitih aspekata bave životom i delom ovog velikog umetnika. Izložba će, kažu u Narodnoj biblioteci, biti otvorena do kraja avgusta.\nDa Vinči se opisuje kao ideal „renesansnog čoveka“ i kao univerzalni genije. Bio je slikar, vajar, arhitekta, pronalazač, bavio se istraživanjima u oblasti anatomije, astronomije, građevinarstva, konstrukcije mašina. Njegove slike i crteži svrstavaju se među najznačajnija ostvarenja svetske likovne umetnosti, a njegovi izumi, koji nisu bili primenjivi u njegovo doba, danas se koriste u modernoj tehnologiji. Najpoznatija dela su mu „Tajna večera“, „Mona Liza“, „Dama sa hermelinom“, „Vitruvijev čovek“, Autoportret…\n← „PRISTUPAČNOST ZA SVE“\nZANATI NAJTRAŽENIJI, ZA ČETVOROGODIŠNJA ZANIMANJA SVE MANJE INTERESOVANJA →\n„NOĆ ISTRAŽIVAČA“ U CENTRU ZA KULTURU\n28. septembra 2018. smederevske 0


05-03-2020 20:53 Srbija Politika\nŠef poslaničke grupe Demokratskog saveza Kosova (DSK) Arben Gaši potvrdio je da su Sjedinjene Američke Države najavile sankcije protiv Kosova, javlja KTV.\nGaši je kazao da je njegova stranka, koja je koalicioni partner u kosovskoj vladi Samoopredeljenju, obaveštena o kaznenim merama koje bi zvanični Vašington mogao da preduzme zbog neukidanja stopostotne takse na robu iz Srbije.\n“Ne želim da vidim Kosovo u situaciji kada nam strateški partner izriče sankcije”, rekao je Gaši.\n“Kosovo je zajednički projekat sa Sjedinjenim Američkim Državama”, istakao je on.\nUpitan da li su upozorenja o sankcijama tačna, odgovorio je da postoje glasine o nečem takvom, da su ti glasovi stizali u sve institucije i do DSK.\nPrema njegovim rečima, radi se o mogućnosti “privremenog preispitivanja projekata na Kosovu”.\nMeđutim, rekao je da veruje da će se tako nešto izbeći i da se neće dogoditi.\n“Svesni smo važnosti partnerstva sa SAD. To je od vitalnog značaja za Kosovo”, istakao je Gaši.\nNeće biti susreta predstavnika Beograda i Prištine u martu i aprilu! Više o tome OVDE.


30/04/2015 | 13:07\nVlada Srbije će povećati plate i penzije, izjavio je premijer Aleksandar Vučić, ističući da će prve blagodeti reformi građani osetiti pre kraja godine.\nVučić je na konferenciji za novinare izjavio da će razgovori sa Međunarodnim monetarnim fondom o povećanju plata i penzija pokrenuti u avgustu i da će povećati plate i penzije.\nVučić je kazao da su javne finansije Srbije takve da ih Srbija nije imala u poslednjih 10 godina.\nPoslednjeg dana aprila kazao da je u prva četiri meseca ove godine deficit budžeta iznosio 21 milijardu dinara umesto 71 milijardu dinara, koliko je predviđeno budžetom, rekao je on.\n"Malo čudo u Srbiji je da postoji rast kada neko sprovodi mere fiskalne konsolidacije", kazao je Vučić i naveo da ima samo tri zemlje u Evropi koj eimaju bolje rezultate u Srbiji.\n"Građani će dramatično da osete promene u svom novčaniku do kraja godine", naglasio je premijer, ističući da se od juna očekuje veliki skok industrijske proizvodnje.\nPremijer je rekao da je u aprilu zabeležen suficit od 3,5 milijardi, a da je bio predviđen deficit od 17, 5 milijardi, kao i da će se ubuduće mnogo više para trošiti na zapošljavanje.\nVučić je podsetio na procenu MMF da ćemo imati rast od minus jedan odsto, koji je potom promenjen na minus 0,5 odsto. "Očekujem da u narednih tri, četiri dana to promene na nulu, a u avgustu na plus 0,5", zaključio je Vučić.\nPetrović: Reforme tek počinju, vraćanje plata i penzija\nPredsednik Fiskalnog saveta Pavle Petrović ocenio je da reforme tek sada počinju i da nema prostora za povećanje plata i penzija pre 2017. godine.\n"Progutana je žaba, smanjene su plate i penzije, mada smo mi mislili da je trebalo malo više, ali tek je sada zapravo postavljena platforma da se udari na najtežu stvar, na javna preduzeća i javni sektor u celini", rekao je Petrović je u intervju za Novi magazin i dodao da reforme tek sada počinju.\nRekordna deflacija u Sloveniji


Otvoren štand Turističke organizacije Srpske u centru Beograda | Republika Srpska\nNaslovna Vijesti Otvoren štand Turističke organizacije Srpske u centru Beograda\nOtvoren štand Turističke organizacije Srpske u centru Beograda\nDirektor turističke organizacije Srbije Miodrag Popović danas je u okviru manifestacije „Dani Srpske u Srbiji“ u Knez Mihailovoj ulici u Beogradu otvorio Štand Turističke organizacije Republike Srpske na kome će se zainteresovani moći upoznati o prirodnim ljepotama i turističkim potencijalima Srpske.\nOn je, obraćajući se prisutnim na prezentaciji, na kojoj su nastupili članovi Banjalučke filharmonije, rekao da je još pod utiskom sinoćnjeg otvaranja manifestacije na Kolarčevom Univerzitetu sa kog je poslata nedvosmislena poruka da su Srpska i Srbija povezane trajnim vezama koje su „iskonske, a ne samo političke, rodbinske i prijateljske“.\nPopović je naglasio da se nada da će brojni Beograđani u naredna četiri dana posjetiti štand Republike Srpske i da će ih to nagnati da se odluče da posjete bar neko od divnih mjesta u Srpskoj.\n„Naš zajednički cilj je regionalna saradnja i zajedničko okretanje stranom tržištu. Republika Srpska i Srbija zaista imaju mnogo toga da ponude“, rekao je Popović.\nDirektor Turističke organizacije Republike Srpske Nada Jovanović naglasila je da je u 2013. godini ostvaren rekordan broj od 650.000 noćenja u Srpskoj što je dokaz da Srpska postaje sve atraktivnija destinacija za sve zaljubljenike u prirodu, avanturizam i istroriju.\nOna je rekla da značajan broj turista dolazi iz Srbije i da nije riječ o ljudima koji su rodbinski vezani i porijeklom su sa prostora Srpske, već o ljudima „koji su u Srpskoj doživjeli i o Srpskoj čuli najbolje“.\n„Manifestacije kao što je „Dani Srpske u Srbiji“ odlična je prilika da se predstavimo. A možda bolje od zaposlenih u turizmu Srpsku preporučuju oni koji je posjete“, istakla je Jovanovićeva.\nPrema njenim riječima, s obzirom da se bliži zimska sezona očekuje se da će najveći interes 8. septembra pobuditi prezentacija Jahorine, ali i prezentacija najvećeg grada Srpske – Banjaluke koja će biti održana 9. septembra.\nPomoćnik ministra za turizam i ugostiteljstvo Srpske Aleksandra Trifković ocijenila je da je manifestacija „Dani Srpske u Srbiji“ prilika više da „jedni druge upoznamo i da se zbližimo“.\nDirektor Predstavništva Republike Srpske u Srbiji Mlađen Cicović rekao je da mu je čast da je ta manifestacija čiji je inicijator i organizator upravo Predstavništvo uspjela da okupi brojne ljude kojim je Srpska u srcu i da tako doprinese još jačim vezama sa maticom.\n„Hvala vam što ste danas opet sa nama i što nam pružate podršku da se Republika Srpska predstavi u najboljem svjetlu ovdje u Beogradu“, rekao je Cicović, obraćajući se posjetiocima prezentacije.\nOn je naglasio da postoji izuzetna saradnja između Republike Srpske i Srbije, ali da stalno treba raditi da ona bude još bolja i sadržajnija.\nManifestacija „Dani Srpske u Srbiji“ ustanovljena je prošle godine sa ciljem promocije prirodnih, privrednih i ostalih potencijala Srpske u Srbiji.\nOsim Beograda, manifestacija će ove godine biti održana i u Novom Sadu.


Dečja poezija Jovana Jovanovića Zmaja Istaknut\nOsim u lirskoj i satiričnoj pesmi, Jovan Jovanović Zmaj nalazi novu, neiscrpnu riznicu poetskih motiva i formalnih mogućnosti u subliterarnoj, polupoetskoj-polupedagoškoj formi dečje pesme. U dečjim pesmama on obuhvata celo detinjstvo od kolevke do dečaštva, sa svim onim što odlikuje, ali i pripada dečjem svetu: igrama i igračkama, životinjama, odnosom prema odraslima. U njima daje bogatu i raznovrsnu galeriju dečjih likova.\nGlavne odlike dečjih pesama Jovana Jovanovića Zmaja su: fini lirizam koji ih približava njegovoj ranoj ljubavnoj poeziji, ozarenom svetu Đulića, smisao za uživljavanje u stvarnost i psihu deteta, jednostavan, lak, neposredan izraz koji je pristupačan deci i istovremeno privlačan i odraslima. Ova poezija je obojena lirskim bojama, prožeta toplinom, sveža, jednostavna, bogata brzim invencijama i slobodnim asocijacijama. U njoj se oseća čežnja za nečim nevinim, čistim i svetlijim.\nOslobođajući se stega, koje su mu donekle nametale ranije pesničke forme, Jovan Jovanović Zmaj jednostavnim rimama postiže maksimalnu lirsku spontanost u dečjoj poeziji. Njegove dečje pesme su i osobena forma pesničkog, lirskog jezika, kojim se na nov način izražavaju osnovne preokupacije njegovog književnog stvaralaštva.\nViše iz ove kategorije « Oskar Vajld - O umetnosti i umetniku\tRadoje Domanović - San jednog ministra »\nVi ste ovde: Home Pero Dečja poezija Jovana Jovanovića Zmaja


IQOS 3 DUO predstavljen u Banjaluci – ASinfo Portal\nIQOS 3 DUO predstavljen u Banjaluci\nBANJALUKA –Sa namjerom da dodatno unaprijedi proizvode bazirane na tehnologiji zagrijavanja, a ne sagorjevanja duvana, kompanija Filip Moris sinoć je u Banjaluci predstavila IQOS 3 Duo na događaju zatvorenog tipa za poslovne partnere.\nIQOS 3 Duo je najnoviji proizvod iz porodice bezdimnih uređaja, koji je ubrzo nakon globalnog lansiranja, stigao i na naše tržište.\nPredstavljanjem najnovije serije ovog inovativnog uređaja, kompanija Filip Moris završiće godinu u kojoj je donijela veliku promjenu na domaće tržište, lansiranjem prvog elektronskog uređaja za konzumiranje duvana – IQOS. Inače, IQOS je prvi uređaj, baziran na tehnologiji zagrijavanja, a ne sagorijevanja duvana na čijem je razvoju učestvovalo više od 400 vrhunskih naučnika.\n“IQOS 3 Duo je uređaj koji je rezultat konstantnog osluškivanja potreba naših potrošača. Performanse prethodnih generacija unaprijedili smo tako da još bolje odgovaraju potrebama naših potrošača, a da im i dalje pružamo mogućnost da imaju bolju alternativu. Ponosan sam što je Bosna i Hercegovina među prvim zemljama Evrope u kojima je najnovija serija IQOS uređaja dostupna, što je jasna potvrda našoj posvećenosti da dostignemo svijet bez duhanskog dima”, izjavio je tom prilikom Srđan Lazović, generalni direktor kompanije Filip Moris za Bosnu iHercegovinu i Crnu Goru.\nFoto: Stefan Prtina\nNajnovija generacija uređaja iz IQOS porodice – IQOS 3 Duo osim unaprijeđenog dizajna ponudio je svim korisnicima i mogućnost dvije uzastopne upotrebe bez ponovnog punjenja držača. Istovremeno, njegovo punjenje znatno je kraće u poređenju sa prethodnim verzijama ovog uređaja, IQOS 3 i IQOS 2.4+.\nKompanija Filip Moris je u posljednjih 15 godina na globalnom nivou uložila više od osam milijardi dolara u naučna istraživanja, razvoj i komercijalizaciju proizvoda koji počivaju na tehnologiji zagrijavanja duhana, uključujući i IQOS 3 Duo, sa ciljem da se do 2025. godine najmanje 40 miliona pušača, ukoliko ne prestanu da puše, opredijele za manje štetnu opciju od cigareta.\nTAGOVIBanjaluciDUOIQOSIQOS 3 DUOnajnovijepredstavljen\n“Zaduženi Vašington sprečava druge da se razvijaju”


Ništa od ovoga nije stvar principa ili asketizam, već samo čiste sebičnosti. Ništa mi ne omogućava da se osećam bolje – mirnije, čistije i srećnije – nego kada sam na jednom mestu, okupiran knjigom, razgovorom, slušanjem muzike. To je, u stvari, nešto dublje nego samo sreća: to je radost, koju je monah Dejvid Stendl-Rast (David Steindl-Rast) opisao kao „vrstu sreće koja ne zavisi od toga šta se dešava“.\nKljučno je, naravno, da se ostane u dodiru sa svetom i znati šta se dešava. Ja sam prošle godine prilično putovao. Međutim, to je smisleno jedino ako imate distancu prema svetu koga možete sagledati kao celinu i shvatite šta bi sa tim trebalo da činite.


► Tači: Ponosni na podršku Velike Britanije sa kojom delimo iste vrednosti\nUčestvujući na proslavi rođendana kraljice Elizabete, koju je organizovala ambasada Velike Britanije na Kosovu, Tači je rekao da je London uvek bio među najglasnijim podržavaocima težnje za slobodom i jednakošću građana Kosova.\n"Na tome smo vam zauvek zahvalni. Mi i građani Kosova ovu zahvalnost našim prijateljima i podržavaocima izražavamo angažovanjem za mir, stabilnost, vladavinu zakona i prosperitet na Kosovu i bilo gde u svetu", rekao je on.\nPrema njegovim rečima vera u zajedničke vrednosti čini temelj partnerstva i stalnog prijateljstva Kosova i Velike Britanije.\nTači je dodao da je Kosovo navršilo deceniju kao nezavisna i suverena država, i da se konsolidovalo iznutra kao i u međunarodnoj areni, i da je na dobrom putu da ostvari težnju za učlanjenjem u EU u NATO.\n"Kao civilizovano društvo opredelili smo se za dijalog i dobrosusedstvo sa svima, uključujući i Srbiju. Ali, naš posao time nije završen. Kosovo je danas deo demokratskog i zapadnog sveta i s ponosom daje svoj doprinos u zaštiti naših zajedničkih zapadnih civilizacijskih vrednosti koje su ugrožene", rekao je kosovski predsednik.


Kako se Turska priprema za uvođenje prekogranične takse na CO2\nUvođenje prekogranične takse na emisije ugljen-dioksida drastično će promeniti uslove poslovanja za većinu kompanija koje izvoze robu u Evropsku uniju, a u matičnoj državi nemaju sistem za trgovanje emisijama. Među njima je i Turska, čija vlada radi studiju o uticaju ove takse, dok domaće firme već pronalaze rešenja u zelenoj energiji.\nVremena za Tursku, ali i sve druge, kao što su i zemlje regiona, među kojima je i Srbija, nema puno jer Evropska komisija namerava da predlog propisa za prekograničnom mehanizmu za prilagođavanje ugljenika (eng. Carbon Border Adjustment Mechanism – CBAM) objavi do kraja juna, a da počne da ga primenjuje od 2023. godine. Uvođenje ove takse bi za sve te zemlje značio ogroman finansijski trošak za firme, kao i zatvaranje mnogih pogona. Izlaz su nacionalni sistemi za oporezivanje CO2 ili prelazak firmi na zelenu energiju.\nO ozbiljnosti EU govori i podatak da je pre mesec ipo, Evropski parlament usvojio rezoluciju kojom podržava prekograničnu taksu na CO2 i traži da ona bude uvedena na širok spektar proizvoda, od rafinerija nafte, industrije stakla, papira i aluminijuma, preko energetskog sektora, do energetski intenzivnih industrija poput cementa, čelika, hemikalija, đubriva.\nPrekogranična taksa bi koštala tursku industriju 1,08 milijardi evra\nPrekograničnu taksu bi plaćale firme na emisije koje su posledica proizvodnog ciklusa. Tursko udruženje za industriju i poslovanje (TUSIAD) nedavno je saopštilo da bi ova taksa bila dodatni trošak od 1,08 milijardi evra za turski proizvodni sektor. Procene za Srbiju ne postoje, ali o kojim je ciframa reč mogla bi da pokaže procena iz 2018. Tada je trošak plaćanja CO2 u Srbiji procenjen na 600-650 miliona evra uz cenu CO2 u EU od osam evra po toni. Danas je ta cena 44 evra, pa trošak dostiže 3,3-3,6 milijardi evra!\nDelom i svesno troškova, koji prete industriji, pomenuto tursko uduruženje je zvanično izrazilo interes za usklađivanje svojih politika sa standardima EU, tačnije Sistemom za trgovanje emisijama EU (EU ETS) i zatražio mehanizam i finansiranje koji će olakšati prilagođavanje. Jedan od najboljih načina da se to uradi je uvođenje nacionanog sistema koji bi bio sličan sa EU ETS-u, i koji je u regionu na primer uvela Crna Gora. Takvi sistemi omogućavaju državama da novac od oporezivanja CO2 zadrže za sebe, umesto da na ime prekogranične takse ide u Brisel.\nMinistarstvo životne sredine i urbanizacije izrađuje studiju procene uticaja\nDa bi analiziralo uvođenje prekogranične takse u Turskoj, tamošnje Ministarstvo životne sredine i urbanizacije priprema studiju o proceni uticaja. Rezultati studije, kako je saopštila Evropska banka za obnovu i razvoj (EBRD), očekuju se sredinom godine. EBRD, inače, pomaže Ministarstvu u pripremi studije kako bi se podstakla rasprava o finansijskim implikacijama i izazovima za turske izvoznike u EU.\nIndustrija, naravno, ne gubi vreme i sama nalazi rešenja.\nTurske čeličane već investiraju u zeleni čelik, pa prekogranična taksa neće imati značajan efekat na izvoz u EU, rekao je Veysel Yayan, generalni sekretar Turskog udruženja proizvođača čelika (TCUD), preneo je Eurometal.net.\nU 2020. Turska je bila jedan od lidera u rastu korišćenja obnovljivih izvora u jugoistočnoj Evropi. Prošle godine, takođe, zabeležen je najveći godišnji rast kapaciteta za zelenu energiju.\nTri nivoa podrške koju pruža EBRD\nDa bi ojačao interes za oporezivanje CO2 i doprineo stvaranju uslova za razvoj domaćeg tržišta emisija, EBRD Turskoj pruža podršku u izgradnji kapaciteta. Program Mid-size Sustainable Energy Financing Facility (MidSEFF) Carbon Market Development Support nudi tri nivoa podrške.\nPrva je na nacionalnom nivou i predstavlja dijalog o politici. Program podržava razvoj tržišta CO2 u Turskoj promovisanjem inicijativa koje mogu dalje da povećaju učešće privatnih aktera na nacionalnom i međunarodnom tržištu CO2, uključujući savetovanje turske vlade o uticaju prekogranične takse, naveo je EBRD.\nDrugi je na nivou banaka, i sastoji se od pomoći da razviju usluge na tržištu CO2 kroz obuku za čitav niz aktivnosti na njemu, dok je treći tehnička pomoć za razvoj projekata za obnovljivu energije i energetsku efikasnost koji se finansiraju u okviru programa MidSEFF.\nTagovi: emisije, Evropska komisija, prekogranična taksa na CO2, Sistem za trgovanje emisijama EU\nPočetna » Klimatske promene » Kako se Turska priprema za uvođenje prekogranične takse na CO2


Objavljen povjerljivi dokument o FBI-ju - CdM\nObjavljen povjerljivi dokument o FBI-ju\nOdbor za obavještajne poslove Predstavničkog doma Kongresa objavio je povjerljivi republikanski memorandum.\nU memorandumu se tvrdi da su zvaničnici vodećih agencija za sprovođenje zakona u SAD-u zloupotrijebili ovlašćenja tokom istrage predsjedničke kampanje Donalda Trampa 2016. godine.\nSporni dokument, u kojem se FBI optužuje da je koristio nepotkrijepljene informacije da bi prisluškivao jednog od Trampovih saradnika, objavljen je poslije Trampove odluke da sa njega skine oznaku povjerljivosti.\nMemorandum je sastavio predsjedavajući Odbora, republikanski kongresmen Devin Nunes.\nU dokumentu se navodi da je zvaničnik FBI priznao kongresmenima da je nepotkrijepljeni dosije, koji je o Trampovoj kampanji sastavio bivši britanski obavještajni agent Kristofer Stil, bio “ključni dio” zahtijeva za nalog za prisluškivanje Trampovog saradnika Kartera Pejdža, biznismena sa interesima u Rusiji.\nZa Pejdža se sumnjalo da je bio u kontaktu sa ruskim obavještajnim agentima, prenosi Glas Amerike.\nTakođe se ističe da se ni u jednom zahtjevu za prisluškivanje Pejdža ne otkriva da je Demokratska stranka dijelom platila za dosije.\nStil je, kako se citira u dokumentu, rekao zvaničniku Sekretarijata za pravosuđe da “je očajnički želio da Donald Tramp ne bude izabran”.\nTramp je obraćanju novinarima rekao da je “užasno” ono što je pročitao u memorandumu.\n“Mislim da je sramno ono što se događa u ovoj zemlji. Veliki broj ljudi trebalo bi da bude posramljen i mnogo gore od toga”, rekao je Tramp.\nPredsjednik je odobrio objavljivanje dokumenta uprkos snažnim primedbama visokih zvaničnika Sekretarijata za pravosuđe i Federalnog istražnog biroa.\nNa pitanje novinara da li je zbog objavljivanja memoranduma više vjerovatno da će zamjenik sekretara za pravosuđe Rod Rozenstajn biti otpušten, Tramp je odgovorio: “Vi to utvrdite”.\nRozenstajn je imenovao specijalnog tužioca Roberta Malera da predvodi istragu miješanja Rusije u američke izbore.\nObjavljivanje povjerljivog dokumenta zaoštrilo je sukob Trampa i njegovih republikanskih saveznika u Kongresu, s jedne strane, i demokrata i visokih zvaničnika FBI-aja s druge u pogledu toga da li je na istragu ruskog miješanja u američke predsjedničke izbore uticala politička pristrasnost pojedinih istražitelja.\nDemokrate u Odboru za obavještajne poslove saopštile su da je objavljivanje memoranduma ” sraman pokušaj “diskreditacije FBI-aja i istraga miješanja Rusije u izbore 2016. godine.\n“Selektivnim objavljivanjim i politizacijom povjerljivih informacija postavlja se užasan presedan čime će se nanijeti dugoročna šteta obavještajnoj zajednici i našim agencijama za sprovođenje zakona”, poručuje se u saopštenju.\nDemokrate su nadaju da bi 5. februara mogle da objave svoj memorandum kojim se pobijaju republikanske tvrdnje.\nMeđutim, kongresmen Nunes istakao je da njegov dokument pokazuje “ozbiljno kršenje” javnog povjerenja i izrazio nadu da će podstaknuti sprovođenje reformi.\nPredsjedavajući Predstavničkog doma Pol Rajan rekao je da su “primjedbe iznijete u memorandumu” legitimne i da podržava objavljivanje i Nunesovog i demokratskog memoranduma.\n“Ključno je da se usredsrijedimo na određene akcije i aktere i da ne koristimo ovaj memorandum da osporavamo integritet pravosudnog sistema i FBI-aja koji časno služe američki narod”, istakao je Rajan.\nPojedini republikanci, među kojima i senator Džon Mekejn, ipak su se usprotivili spornom potezu kolega iz Predstavničkog doma.\n“Najnoviji napadi na FBI i Sekretarijat za pravosuđe ne služe američkim interesima, ni jednoj stranci, ni jednom predsjedniku, samo Putinu. Zvaničnici naše nacije, uključujući i predsjednika, moraju prestati da gledaju na ovu istragu kroz iskrivljeno političko ogledalo. Ako nastavimo da podrivamo našu vladavinu prava, obavljamo posao za Putina”, naveo je Mekejn u saopštenju.\nSekretar za pravosuđe Džef Sešns takođe je objavio saopštenje u kojem je rekao da ima “veliko povjerenje u muškarce i žene koji rade u sekretarijatu”.\n“Ni jedan sekretarijat nije savršen. U skladu sa tim, sve informacije koje dobijem iz Kongresa o ovom slučaju proslijediću adekvatnim odsjecima”, naglasio je Sešns.\nPredsjednik Udruženja agenata FBI Tomas O’ Konor rekao je da specijalni agenti nisu i neće dozvoliti da im “politika” odvuče pažnju sa njihove misije.\nFBI je prethodnih dana izrazio ozbiljnu zabrinutost zbog “značajnog izostavljanja činjenica koje suštinski utiču na tačnost memoranduma”.\nTagovidokumenta Donald Tramp FBI


Beogradske debate o Evropi: Znate li o čemu govorimo kad govorimo o Evropi? : Nadlanu.com\nObjavljeno 5. dec 2014. / 20:02:14\nPosetili smo današnju debatu o Evropi gde su neki od najistaknutijih glasova našeg kontinenta dali sve od sebe da osiguraju odgovore na ova bitna pitanja koja su motivisala debatu i verodostojno služila njenom naslovu i motivu koji glasi: O čemu govorimo kad govorimo o Evropi.\nJedini način da shvatimo svet koji se ubrzano menja, jeste da kroz debatu saznamo kako ga drugi percipiraju, a ova diskusija nam je otvorila oči.\nOrganizatori pozivaju sve zainteresovane da sutra. u subotu 6.decembra posete Centar za kulturnu dekontaminaciju, gde se od 18 časova održava druga panel diskusija na temu “Kultura demokratije - Kultura u demokratiji” u kojoj će učestvovati Slavenka Drakulić (Hrvatska),čuvena hrvatska spisateljica, publicistkinja i dosledna kritičarka kako hrvatskog tako i drugih nacionalizama koja posećuje Beograd nakon čitavih 25 godina. Drugoj debati konferencije pridružiće se i jedan od najpoznatijih disidenata komunističke Albanije, dugogodišnji zatvorenik režima Envera Hodže i jedan od prvoboraca albanske demokratizacije, pisac Fatos Lubonja (Albanija), zatim prvi ministar kulture demokratske Rumunije, kasnije i ministar spoljnih poslova, pisac i esejista Andrei Pleşu (Rumunija), pisac i nekadašnji ambasador Srbije u Austriji Dragan Velikić (Srbija) i novinarka i urednica Peščanika Svetlana Lukić (Srbija) koja će moderirati razgovor.\nBeogradska konferencija o Evropi biće zatvorena čitanjem poezije i razgovorima pod nazivom “Poezija nedeljnog jutra: svet treba poetizovati” u nedelju 7. decembra u Ustanovi kulture Parobrod od 10 časova. Ovu poslednju sekciju Beogradske debate o Evropi moderiraće Alida Bremer (Nemačka), a u njoj učestvuju dva renomirana evropska pesnika: Otto Tolnai (Srbija) i Heinrich Detering (Nemačka).


Ministar obrane SCG-a: Nema kolektivne krivnje - Index.hr\nMinistar obrane SCG-a: Nema kolektivne krivnje\nSAVEZNI ministar obrane Srbije i Crne Gore Boris Tadić izjavio je kako za njega ne postoji kolektivna krivnja za rat na prostorima bivše Jugoslavije.\n"Ne prihvaćam kolektivnu krivnju, ne prihvaćam ni krivnju Vojske Srbije i Crne Gore, kao što ne prihvaćam ni krivnju Hrvatske vojske, ni muslimanske vojske - prihvaćam samo individualnu krivnju", rekao je za vojvođanski tjednik na hrvatskom "Hrvatska riječ" Tadić.\nOn je izjavio da Vojska SGC "po njegovim saznanjima ne čuva haškog optuženika Ratka Mladića".\nTadić je naveo da on ne može odgovoriti na pitanje je li netko - kao bivši pripadnik te armije sada među ljudima koji štite Ratka Mladića jer je Vojska SCG golemi sustav.\nMinistar obrane rekao je da bi svi oni koji su optuženi pred Haaškim tribunalom trebali tamo otići zato što je SCG članica Ujedinjenih naroda, a Haaški sud je institucija UN-a.\n"A ako me pitate jesam li osobno zadovoljan radom te institucije, moram reći da nisam - ali suština je da svi koji su činili ratne zločine moraju biti osuđeni, kome god da su pripadali", konstatirao je Boris Tadić u razgovoru za "Hrvatsku riječ".


Istinomer: Svaka deseta izjava predsednika Republike Aleksandra Vučića istinita - Dijalog.net\nNaslovna Politika Istinomer: Svaka deseta izjava predsednika Republike Aleksandra Vučića istinita\nOd ocenjenih izjava u kategoriji "Istinitost" (ukupno 33 izjave) samo devet odsto bilo je istinito. U ovom periodu predsednik Republike ispunio je jedno dato obećanje, dok ih je pet ostalo neispunjeno. Dve izjave u kategoriji "Doslednost" ocenjene su kao nedosledne.\nNa godišnjicu inauguracije prenosimo pregled izjava i obećanja po kojima ćemo pamtiti prvu godinu predsedničkog mandata Aleksandra Vučića.\nDetaljna analiza sa pregledom izjava dostupna je na sajtu Istinomera.\nTagsAleksandar VučićistinomerPredsednik Republike\nPredhodno PSG: Pokušaj sprečavanja festivala je kršenje ljudskih prava\nSledeće Čomić, Lutovac i Lečić o izborima u Demokratskoj stranci\nBeograd, 10. oktobar 2018. – Socijaldemokratska stranka (SDS) saopštila je da…\nTop Tags Pravosuđe Društvo Politika Vlada Republike Srbije lokalna samouprava Evropska unija Srbija i Evropska unija Evropska komisija mladi vladavina prava mediji evropske integracije OCD konkurs Civilno društvo


MUP RS Delegaciji EU: Prvo se informišite - Svet - Dnevni list Danas\nPočetna » Svet » MUP RS Delegaciji EU: Prvo se informišite\nMUP RS Delegaciji EU: Prvo se informišite\n0Piše: FoNet 26. decembra 2018. 11.24\nU odgovoru šefu Delegacije EU Larsu Gunaru Vigemarku ističe se da su policijski službenici lišili slobode Dragičevića zbog dokumentovanja krivičnog dela ugrožavanja bezbednosti, jer je u više navrata odbio da primi poziv za saslušanje. „Nakon pritvaranja, Dragičević je na lični zahtev upućen na lekarski pregled i konstatovano je da nema svežih traumatskih povreda, što je i navedeno u lekarskom nalazu“, ističe se u odgovoru MUP Republike Srpske, prenosi RTRS.\nNaglašava se da su pripadnici policije tokom jučerašnjih aktivnosti postupali u skladu sa Zakonom o policiji i unutrašnjim poslovima. Sve aktivnosti, ističe se, preduzete su po nalogu Okružnog javnog tužilaštva. Iz MUP su informisali Vigemarka i da je jedan policijski službenik fizički napadnut dok je preduzimao službene mere i radnje. U odgovoru je navedeno i da policija nije privela novinara Vladimira Šuška, kako su to objavili pojedini mediji, niti je bilo namere da se ugrozi novinarsko pravo na izveštavanje.\nDelegacija EU, MUP, Republika Srpska\nDvanaest udruženja građana podnelo inicijativu da se ispita pravilnost rada MUP-a\nLukač mora podneti ostavku\nMUP RS: Policija delovala u skladu sa zakonom i poštujući prava građana


Ramuš Haradinaj podneo ostavku zbog Haga - Televizija K3\nKosovski premijer Ramuš Haradinaj podneo je ostavku na sednici vlade,”Uvek ću ostati veran domovini… Moja ostavka je neopoziva”, rekao je Haradinaj.\nRamuš Haradinaj je rekao da je dobio poziv za saslušanje u Hagu u svojstvu osumnjičenog i da ovim činom želi da “odvoji funkciju premijera od Ramuša Haradinaja”.\n“U Hag ne ide premijer, nego Ramuš Haradinaj”, rekao je on.\n“Uvek ću ostati veran domovini… Moja ostavka je neopoziva”, rekao je Haradinaj.\n“Moja nevinost tokom rata OVK potvrđena je sa dve presude koje niko ne može da pobije. Moja zemlja je Kosovo, Kosovo nematerijalno i multietničko, višejezično, sa teritorijom i granicama. Kosovo je nepravedno pritisnuto da povuče takse uvedene prema Srbiji…”, dodao je Haradinaj, prenela je prištinska Bota sot.\nPonovio je da se na Prištinu vrši “nepravedni pritisak zbog zahteva da Beograd prizna kosovsku nezavisnost u postojećim granicama”.


Ministarka poljoprivrede Srbije Snežana Bogosavljević Bošković pozvala je međunarodne institucije da dodatno pomognu poljoprivredi Srbije u sanaciji šteta od poplava. | 20/06/2014\nSnežana Bogosavljević Bošković je, na otvaranju dvodnevne godišnje konferencije organizacije "Agro-istok" u Beogradu, istakla da je poljoprivredi potrebno još pomoći nakon katastrofalnih poplava koje su pogodile zemlju.\n"Dosta vremena i sredstava biće potrebno za potpunu sanaciju šteta od poplava i zato pozivam međunarodne institucije da u okviru svojih finansijskih i kreditnih mogućnosti pomognu Srbiji i njenoj poljoprivredi", rekla je ministarka.\nOna je zahvalila Evropskoj banci za obnovu i razvoj (EBRD) i Organizaciji za hranu i poljoprivredu Ujedinjenih nacija (FAO) na dosadašnjoj pomoći.\nNa skupu na kojem se razgovara o načinima proizvodnje većih količina kvalitetnije hrane u regionu Evrope i centralne Azije, ministarka je rekla da se srpski proizvođači trenutno nalaze u specifičnoj poziciji, jer posluju u uslovima započinjanja pregovora o pristupanju Srbije Evropskoj uniji.\nTo su, ističe, uslovi kada agrar i ruralni razvoj moraju da se prilagode pravilima zajedničke poljoprivredne politike Unije.\n"Taj proces će zahtevati od srpskih proizvođača da se prilagode pravilima i standardima EU, kako bi se blagovremeno pripremili za zahteve koje nameće visoko konkurentno evropsko tržište", naglasila je Bogosavljević Bošković.\nOna je podsetila da Srbija već godinama ostvaruje suficit u trgovini poljoprivredno-prehrambenim proizvodima sa EU, te da je svesna visokih zahteva tog tržišta.\n"Kvalitet srpskih proizvoda zadovoljava međunarodne standarde, ali naši proizvođači često ne mogu da obezbede dovoljne količine, zbog čega plasman biva ugrožen", rekla je ministarka poljoprivrede.\nUkazala je na to da je za puno korišćenje izvoznih potencijala srpske poljoprivrede potrebno maksimalno iskoristiti preferencijalni pristup najvećim tržištima, poput EU i Carinske unije Rusije, Belorusije i Kazahstana, povećati plasman proizvoda sa geografskom oznakom i tradicionalnih proizvoda.\nKako je dodala, potrebno je raditi i na udruživanju poljoprivrednika, ali i na unapređenju svih segmenata tržišnog lanca.\nOko 120 vodećih poljoprivrednih proizvođača, stručnjaka, predstavnika agro-kompanija, vlada i međunarodnih organizacija sastali su se u Beogradu na skupu mreže "Agro-istok" kako bi razgovarali o tome kako podržati proizvodnju "najbolje hrane" u Evropi i centralnoj Aziji.\nGodišnji skup "Agro-istok" održava se u organizaciji FAO i EBRD, uz finansijsku podršku Svetske banke.\n"Agro-istok" je neformalna platforma ključnih aktera u poljoprivredi, finansiranju agro-biznisa i u ruralnom razvoju u Evropi i centralnoj Aziji. Ta mreža postoji od 2002. godine, a osnovali su je EBRD, FAO, Svetska banka i Centralnoevropska inicijativa (CEI).


– „Kad ja imam loptu, nadajte se svi!”. Ovako je, pričaju neki, umeo da kaže Rajko Momić Fric, kada je svojevremeno igrao fudbal u valjevskom Metalcu, a trener mu bio Bebica Milošević, pa insistirao da ekipa striktno organizovanim akcijama, u kojima bi lopta morala da ide od noge do noge po bezmalo unapred utvrđenoj kombinaciji, postiže golove! Ova pošalica na Fricov račun, preživela do danas, mogla bi da se primeni na (mnogo)brojne funkcionere u Valjevu sa takozvane republičke kvote (direktori fondova i zdravstvenih ustanova, načelnik Kolubarskog okruga i šefovi inspekcija, itd.). Niko od njih, osim ukoliko nije član DSS ili Nove Srbije, što je ipak retkost, nije siguran da će „preživeti” izbor nove Vlade Srbije i postavljenja novih ministara u njoj. Prema našim saznanjima, posebno su ambiciozni u Novoj Srbiji, sa pikom broj jedan na „Jugopetrol”, bez obzira na činjenicu koje su svesni da „baš nemaju posebno kvalitetan izbor”. Srpski pokret obnove ima rešenja za sva mesta sa „kompletne kadrovske liste” ali i ljude domaćine koji već imaju posao, pa se za funkcije (tobož) ne otimaju. DSS će to raditi iskusnije, mirnije, dakako i lukavije, a posao će završavati tamo gde treba, u Beogradu, bez mnogo buke i dogovora sa svojim koalicionim partnerima.\nMinistar Dragan Kojadinović otvara novu postavku «Seče knezova» u Muselimovom konaku (Foto: Ljuba Rankovic)\nKao kandidati za načelnika Kolubarskog okruga figuriraju Radomir Stevanović (DSS) iz Uba i Radivoje Pirgić (SPO). Mesto načelnika SUP-a u DSS-u je nuđeno Mići Teovanoviću, koji je u vreme načelnikovanja geologa Dragana Petrovića (svojevremeni izbor iz senke Dušana Mihajlovića) u Valjevu vodio resor javne bezbednosti. Teovanović bi da se najpre vidi sa ministrom Jočićem pa da odluči, mada je pitanje da li će njegovoj želji biti udovoljeno. U SPO, ako je suditi po angažmanu na pres konferencijama, izbor je pao na adokata Đorđa Pavlovića, koji je svojevremeno radio u Opštinskom tužilaštvu.\n„Dobro obavešteni” tvrde da su fizičaru Miloradu Mitroviću, načelniku Odeljenja Ministarstva prosvete za Kolubarski i Mačvanski okrug „pečati već uzeti”, a kao mogući naslednici pominju se matematičar Dušan Tomić Trucko (DSS) iz Tehničke škole i fiskulturnik Jugoslav Janesvski (SPO), direktor OŠ „Nada Purić. U Novoj Srbiji za direktora Direkcije za obnovu Kolubarskog okruga, umesto Zorana Jakovljevića, navodno pripremaju Zorana Ilića, ekonomistu iz „Krušika”, koji je nakratko bio u jednoj od rukovodećih garnitura posrnulog valjevskog giganta. U SPO, makar i u šali, prete da će za novog direktora Regionalne TV Valjevo, iako je to „opštinska kvota”, postaviti svog čoveka Milijana Dimitrijevića Kiriju, dugogodišnjeg tehničara (!) na ST predajniku Radio Valjeva u Beloševcu. Dimitrijević je, inače, direktor Dokumentaciono-kadrovskog centra u SPO. Narodni poslanik Milorad Belić (NS) „šacuje” mesto u nekom „dobrom” upravnom odboru, gde bi se, pretpostavljamo, angažovao bnez nadoknade.\nElem, za sada su napredovali mr Živka Đurić (G-17 plus), koja je, bez saglasnosti „baze”, postavljena za pomoćnika ministra za rad, te mionički kafedžija i biznismen, ekonomista po obrazovanju, Milan Matić Šljapa (NS), koji se našao u Direkciji za puteve pri Ministarstvu za kapitalne investicije kod svog partijskog lidera Velimira Ilića. Ima, doduše, i onih koji su sami abdicirali. Reč je o zameniku okružnog državnog tužioca Draganu Rakiću, koji je ovo mesto napustio „na lični zahtev” iako ni „gnjezdaru nije zagrejao”. On ili pretpostavlja da će i u pravosuđu opet doći do čistki, ili treba raditi posao koji se već u pristupu i te kako razlikuje od advokatskog, ili je propala (nečija) ideja da bi mogao sesti u fotelju okružnog tužioca Zlatka Šulovića koji ipak nije smenjen. Inače, od smenjenih tužilaca, Milan Radivojević se kao pravni zaposlio u valjevskom SUP-u, Miroslav Milaković putuje na Ub, gde je stručni saradnik (!) u Opštinskom tužilaštvu, dok je Miloje Lale Đurić još na „belom hlebu”.


Glimmer twins: јул 2020\nQQ ćoše bez Toše: De BELLI CIAO\nОбјавио Glimmer у 18:47 Нема коментара:\nPartizan potpisao ugovore sa Drekselom i Barnom i pozajmio ih Zemuncima\nNeka ih tamo na kaljenju, lako ćemo ih uzeti kad malo ojačaju...\nVeć viđenog centra Partizana otima Trinkjeri!\nZanimljivo je pratiti vesti o Partizanu na raznim portalima. Mnogi ih čitaju, a veruju im samo neki...\nOdlazaka više neće biti\nNije samo seniorima teško pao prekid sezone, nego i našim juniorima. Crno-beli klinci su se plasirali na završni turnir Evrolige, i u Kelnu su trebali da igraju za titulu prvaka Evrope. Nažalost, i oni su ostali uskraćeni za priliku da se bore za važan trofej. Imamo dosta talentovanih omladinaca, ali su neki neočekivano otišli iz kluba u prethodnih nekoliko meseci. Ostoja je odlučio da prekine otimanje naših mladih igrača, od sada ćemo bolje paziti na njih...\nNe propustite priliku da nabavite ovu sjajnu knjigu posvećenu našem fudbalskom klubu. Ja sam danas došao do svog primerka...\nEvroligaško pojačanje stiže u Partizan!\nIdemooooo! Pišaj po sirotinji...\nIgrači se spremaju za start priprema svakodnevno vežbajući po planu i programu koji su dobili od kluba. Neke vežbe moraju da improvizuju u kućnim uslovima, ali to nije uvek uspešno...\nOsveta jednog navijača\nMijailović: Ovo mora da se reši, bez ucenjivanja\nKad se vraćam sa utakmice u kojoj je Partizan pobedio...\nAngola i basket sa Hamesom Rodrigezom\nAngola mu je pokazao neke trikove i van terena...\nOdmor je odmor\nNeki naši igrači su putovali na letovanje, a neki su se sunčali kod kuće...\nI dalje nema centra\nJoš ga lovimo. Udica je bačena, na mamcu je izdašna ponuda, čekamo da se neko upeca...\nPripremajući se za početak priprema, igrači rade individualno sa loptom i bez nje, a u slobodno vreme upražnjavaju i druge sportove. Kako na suvom...\nTako i u vodi...\nInformacija koja baca novo svetlo na Trinkjerijev odlazak\nBez vetra sa tribina\nPomeren je start ABA lige, a i kada bude krenula verovatno će se igrati bez navijača. Biće to prava šteta za nas jer zna se kako je igračima na terenu kad zagrmi najbolja i najvernija publika...\nSezona 1987/88, Partizan - Trejser 92-85. Željko Obradović postiže trojku u finišu meča i ruši svaku nadu milanskom timu da može do pobede u krcatoj Hali sportova...\nDok ne počnu pripreme\nIgrači individualno treniraju i rade sa svojim ličnim trenerima...\nI dalje tražimo pojačanje na centarskoj poziciji, a svakodnevno stižu novi kandidati na probu. Osim fizičkih predispozicija, Šćepi je bitno da igrač ima nešto i u glavi, pa zato svi moraju da prođu specijalne testove...\nTomas progovorio srpski!\nOvaj trio Grobari žele ponovo u Partizanu!\nBiće opet "tresla se gora, rodio se miš". Širom sveta svi se bore za svoj što bolji položaj, spremni su i za radikalne promene, samo mi ništa konkretno ne preduzimamo...\nStiže Moris Ndur?\nPre će nam stići neka roba iz Kine nego ovaj lik...\nKakav tip centra je potreban Partizanu?\nSa mekanom ručicom...\nI gladan trofeja...\nLitvanci otkrili: Partizan zvao njihovog bivšeg selektora posle Trinkjerija\nIgrači jedva čekaju početak priprema, a neki se i posebno spremaju za taj dan. Nidža je prošle sezone sve iznenadio sa novom frizurom, pa želi to da uradi još jednom. Ovaj put se i on iznenadio...\nViše ne tražimo samo igrača sa košarkaškim kvalitetima, nego i nekog odgovornog, jer virus ne popušta. Naročito što se kod nas ne pridržavaju svi mera zaštite i ne nose masku...\nŠćepanović izabrao pomočnika\nBirčević: Svi znaju koliko volim Partizan, ali neću da imamo probleme\nBiće spremni za početak priprema\nZbog situacije sa virusom, igrači izlaze samo kad moraju u nabavku, ali i tada koriste priliku da odrade lakši trening...\nKofer je spakovan\nŠuška se da novi centar stiže tokom naredne nedelje. Klub je na vezi sa njegovim menadžerom, videćemo šta će biti...\nVeličković uručio vitaminske pakete medicinarima\nОбјавио Glimmer у 14:15 Нема коментара:\nTražimo zver od igrača\nPotraga za centrom se nastavlja. Razni menadžeri svakodnevno dovode svoje klijente na razgovor, viđene su i neke teške 5-ice, ali za sada nije došlo do dogovora...\nОбјавио Glimmer у 11:03 Нема коментара:\nBaš tako, ali ništa ne možemo da promenimo, i zato nema padanja u depresiju. To mora da nam bude motiv više u novoj sezoni, a ne razlog da se obesimo...\nОбјавио Glimmer у 10:58 Нема коментара:\nPovezivali ga sa Partizanom, otišao u Zadar\nSezona 1991/92, Partizan - Bajer Leverkuzen 93-69. Ubedljiva pobeda u krcatoj hali u Fuenlabradi, a jedan od lepših poteza utakmice bila je ova krađa Dragutinovića i zakucavanje Danilovića u kontri...\nTreba naći dobrog centra a slobodnog, takvi ne rastu na drveću...\n▼ јул (104)\nPartizan potpisao ugovore sa Drekselom i Barnom i ...\nInformacija koja baca novo svetlo na Trinkjerijev ...\nLitvanci otkrili: Partizan zvao njihovog bivšeg se...\nBirčević: Svi znaju koliko volim Partizan, ali neć...\nRaspored na Jadranu\nGordić ostaje u Partizanu i naredne sezone\nPartizan sprečio postavljanje novog predsedavajuće...\nJanković menja Birču?\nAngola ipak ostaje u Partizanu?\nNema izlaska iz kuće\nMijailović: Šćepanović će biti novi Vujošević\nPartizan želi Matijasa Lesora\nŠćepanović: Već sam uspeo!\nPartizan se obratio navijačima\nPartizan kreće iz Badalone, Venecija prva gostuje\nŠćepanović: Dobro je što nema komplikovanih putovanja\nPartizan saznao protivnike u Evrokupu, biće mnogo ...\nDangubić u Partizanu\nNema slabih protivnika\nTrifunović: Kompletniji sam igrač, sve smo imali...\nŠćepanović: Ispunjenje želje, predstaviću se na te...\nPartizan zainteresovan za američkog plejmejkera\nŠćepanović definitivno menja Trinkjerija\nPočast crno-belim legendama u Republici Srpskoj!\nSprema se promocija, nova pojačanja i novi ugovori\nPartizan traži centra, opcija je Mangok Matijang\nAndroić u stručnom štabu Partizana\nBirčević: Nadam se da ostajem u Partizanu\nProfesor Koprivica: Osetio sam da je vreme da se p...\nTrej Dreksel je novi igrač Partizana\nMekentajer: Partizan je institucija! Pamtim dobro ...\nJedna od Partizanovih meta: Vilijams postao slobod...\nMačvan: Ideja o Jakovljeviću je idiotska\nPartizan juri košarkaša Virtusa\nVesterman: U Beogradu za mene postoji samo Partizan!\nMekintajer: Biću deo crno-bele porodice u naredne ...\nRazlozi koji vuku Partizan ka Šćepanoviću


Privrednici traže da se poveća broj inspektora u drumskom, železničkom i vodnom saobraćaju - Ekonomija - Dnevni list Danas\nPočetna » Ekonomija » Privrednici traže da se poveća broj inspektora u drumskom, železničkom i vodnom saobraćaju\n1Piše: Beta 14. maja 2019. 14.43 Izmenjeno: 16. maja 2019. 04.03\n„Privreda traži od države da joj omogući poslovni ambijent sa zdravom konkurencijom“, rekla je predstavnica poslovnog udruženja Srbijatransport i zastupnik saobraćajnog preduzeća Raketa iz Bajine Bašte Svetlana Bjeličić.\nOna je na sednici posvećenoj pravima i obavezama privrede i suzbijanju sive ekonomije u drumskom, železničkom i vodnom saobraćaju, kao i u prevozu opasnih materijala, ukazala da siva ekonomija „razjeda saobraćajnu privredu“.\nPo njenim rečima, nelegalno poslovanje je poprimilo nove oblike jer se koriste savremena sredstva komunikacije kojima se direktno stupa u kontakt sa korisnicima usluga.\nBjeličić je ocenila da treba izmeniti propise kako bi se ubrzale procedure za dobijanje licenci i doneti podzakonska akta za rad autobuskih stanica.\nIstakla je da je u međunarodnom prevozu neprimereno čekanje na graničnim prelazima i pozvala predstavnike države da počnu zajednički da rešavaju taj problem.\n„Najveći problem u saobraćaju je nedostatak inspektora, od kojih sam svojevremeno dosta naučio o poslovanju, a danas ih nema jer, kako kaže ministarka građevinarstva, saobraćaja i infrastrukture Zorana Mihajlović, ljudi neće da rade na terenu za malu platu“, rekao je Čakarević.\nNačelnik Odelenja za inspekcijakse poslove u drumskom saobraćaju Milan Žarković rekao je da na tim poslovima radi 13 inspektora što je „izuzetno malo“.\nPodsetio je da su ti inpektori nadležni za kontrolu 169 prevoznika u domaćem linijskom saobraćaju, 270 u vanlinijskom, 70 u međunarodnom, 120 u međunarodnom vanlinijskom i 80 u međunarodnom tranzitnom saobraćaju.\nNačelnik Odelenja za inspekcijske poslove bezbednosti plovidbe Božidar Jagodić rekao je da su najčeše nepravilnosti koje su utvrđene tokom kontrole neispravene poslovne knjige i neadekvatan sastav posade brodova.\n„Kada se menjaju propisi organizujemo skupove kako bi posavetovali privrednike ali je malo interesovanje“, rekao je Jagodić.\ninspektori, privredna komora srbije, privrednici, siva ekonomija\n14. maja 2019. u 18.52\nA u šumarstvu ništa, baš čudno !


April 04, 2020 19:44\nKosovski predsednik Hašim Tači izjavio je da je mera karantina za severni deo Kosovske Mitrovice i Zvečana neprihvatljiva i da je "rezultat neodgovornosti kosovske vlade da štiti i pomaže svim građanima i da štiti teritorijalni integritet Kosova".\nHašim Tači je napisao na Fejsbuku da kosovska vlada ne sme da dozvoli opštinama na severnom delu Kosova da deluju van kontrole institucija i tela nadležnih za sprečavanje pandemije Kovid-19, stvarajući tako nelegalni operativni prostor za srpske vlasti na teritoriji naše države.\nTači smatra da "kosovska vlada ne sme da dozvoli da opštine na severnom delu Kosova funkcionišu van upravljačke kontrole državnih organa Kosova".\n"Kao predsednik, sa velikom zabrinutošću pratim situaciju stvorenu na severu Kosova", napisao je kosovski predsednik i pozvao kosovsku vladu da, kako je naveo, "izvrši svoje odgovornosti prema našim građanima, svim zajednicama, na celoj teritoriji Kosova".\n"Karantin po preporuci zdravstvenih stručnjaka"\nNa izjavu Hašima Tačija reagovao je vršilac dužnosti ministra unutrašnjih poslova u kosovskoj vladi Djeljalj Svećlja navodeći da su Severna Mitrovica i Zvečan stavljeni u karantin odlukom Ministarstva zdravlja kosovske vlade i po preporuci zdravstvenih stručnjaka.\n"Severna opština Mitrovica i opština Zvečan stavljene su u karantin zbog 16 ispitanih slučajeva pozitivnih na SARS Kovid-19. Prema procenama i zahtevima zdravstvenih stručnjaka, ministar zdravlja Arben Vitia, u koordinaciji sa svim institucijama, uvek je donosio potrebne odluke i mere. U stalnom je kontaktu i komunikaciji sa dva gradonačelnika ove dve opštine i nadležnim vlastima", rekao je Svećlja a prenose prištinski mediji.\nDodao je da su on kao vršilac dužnosti ministra unutrašnjih poslova i javne uprave i direktor kosovske policije Rašit Ćeljaj, u punoj koordinaciji sa kosovskim ministrom zdravlja Vitijom.\n"Takođe, saradnja sa KFOR-om je stalna i izuzetno dobra. Sve odgovorne institucije neprekidno prate situaciju, tako da je njihova reakcija u skladu sa situacijom ", pojasnio je Svećlja.\nĐurić: U poslednja 24 časa nije bilo testiranih u opštinama sa srpskom većinom na KiM 22


Izvor: Radio Televizija Vojvodine, 14.Jun.2021, 04:00\nLideri NATO-a sastaju se danas u Briselu, kako bi dogovorili reforme u multipolarnom svetu, nastalom po završetku Hladnog rata, u kojem kineski vojni uspon predstavlja novi izazov.\nKako navodi Rojters, očekuje se da 30 lidera >> Pročitaj celu vest na sajtu Radio Televizija Vojvodine << NATO-a od američkog predsednika Džoa Bajdena traže uveravanja da Alijansa može da računa na podršku SAD, svog najmoćnijeg člana, nakon što je četiri godine bila na udaru kritika bivšeg predsednika Donalda Trampa.\n"Ovaj samit sa Bajdenom bi trebalo da bude signal svetu da NATO se vratio. Bilo je toliko buke i bilo je to teško vreme. Ali sada zapravo možemo razgovarati o stvarima koje su bitne, definišući bezbednosne izazove našeg vremena", rekao je jedan visoki evropski diplomata u NATO-u.\nLitvanija poziva na jedinstvo NATO u odvraćanju Rusije\nNa današnjem samitu NATO u Briselu Litvanija će upozoriti da Moskva pokušava da "proguta" Belorusiju i pozvala na jedinstvo u Severnoatlantskoj alijansi u odvraćanju Rusije.\n"Belorusija gubi i poslednje elemente svoje nezavisnosti i to su opasni trendovi. Očekujem da predsednik (SAD) Džozef Bajden uputi jasnu poruku o odlučnosti i jedinstvu u NATO i o onome što se događa", izjavio je predsednik Litvanije Gitanas Nauseda, prenosi Rojters.\nOn je poručio da NATO neće imati bolje odnose s Rusijom sve dok Moskva ne promeni svoj politički kurs.\nPočinje NATO samit\nBrisel -- Danas u Briselu počinje NATO samit. Tema: Reforme Alijanse u multipolarnom svetu, nastalom po završetku Hladnog rata, a kojem Kina predstavlja novi izazov...Na agendi jednodnevnog samita naći će se i Rusija, klimatske promene, Avganistan i nove tehnologije. Skup će biti nešto užeg obima...


Konkurs Svetosavske omladinske zajednice iz Zvornika: Dobili 118 radova iz sedam zemalja - Zvornicki.ba\nZvornička omladina u Svetosavskoj zajednici\nRada Janjušić iz Doboja sa pričom „Let u oblaku sa stomakom od pahulja“ pobednica je konkursa Svetosavske omladinske zajednice iz Zvornika.\nDrugu nagradu osvojio je Nenad Ćorilić iz Loznice za priču pod nazivom „Preobraženje“, a treću Brankica Bogdanović Ćašina iz Azanja za priču pod nazivom „Luda Milja“.\nPomenuti konkurs podsetio je javnost da novčana nagrada nije uvek motiv za pisanje, te da je kulturna misao još uvek jako živa i prisutna u svima našim krajevima. Naime, oni su na konkurs „Pravoslavlje i život“, gde je nagrada bila 400 KM, dobili radove od 118 autora iz 55 gradova BiH, Srbije, Crne Gore, Holandije, Austrije, Francuske i SAD a Stanislav Tomić, predsednik SOZ Zvornik kaže da je stručni žiri imao težak posao zbog velikog broja kvalitetnih radova.\n– Srdačno se zahvaljujemo svima koji su se odazvali našem pozivu. Ovo je prvi konkurs koji mi organizujemo i po zamisli je jedinstven na ovim prostorima. Drago nam je da ovoliki broj radova pristigao iz svih krajeva sveta i žiri je zaista imao težak zadatak da odabere najbolje. Posebno treba istaći da smo zadovoljni kvalitetom svih pristiglih radova. Trudićemo se da i ubuduće organizujemo ovaj konkurs kako bi on postao tradicionalan – kaže Tomić.\nOn je dodao da je ovo samo deo njihovih aktivnosti kojima rade na kulturnom i duhovnom preporodu naroda.\n– U protekle tri godine Svetosavska omladinska zajednica je organizovala preko deset predavanja uglednih predavača, od toga tri episkopa, zatim jedan koncert duhovne muzike, jednu izložbu, jednu promociju knjige, više od deset različitih humanitarnih akcija, od pomoći ugroženim porodicama do pokretanja humanitarnih brojeva za pomoć pri lečenju naših sugrađana. Inicijatori smo obeležavanja 30 godina od dobijanja nagrade „Zlatna palma“ filma „Otac na službenom putu“ koji je sniman u Zvorniku i idejni kreatori Trga pobednika Kanskog festivala koga smo uz pokroviteljstvo gradske uprave obeležili muralima, koji su već danas postali jedan od simbola Zvornika. Posebno smo ponosni na Trg Malog princa koji smo nedavno otvorili u našem gradu na oduševljenje naših sugrađana, a naročito dece i mladih – istakao je Tomić i dodao da su osnovni ciljevi i zadaci Svetosavske omladinske zajednice Zvornik da u okvirima duhovno-verskog, kulturnog, naučno-prosvetnog, dobrotvornog i informativnog rada doprinese verskom i moralnom preporodu i sabiranju omladine u srpskoj pravoslavnoj crkvi.\nSOZ Zvornik je organizovao preko 50 aktivnosti u protekle tri godine, što ih svrstava u red u najaktivnijih organizacija na teritoriji Grada Zvornika.\nŠtampaju zbornik radova\nDodela glavnih nagrada za konkurs „Pravoslavlje i život“ biće uprilična u okviru manifestacije Svetosavska nedelja u Zvorniku, dok će ostale nagrade biti uručene poštom ili prilikom promocije zbornika sa pričama pristiglim na konkurs.


Blizu 4.000 imena umrlih osoba izbrisano je iz biračkog spiska od ukupno 6.558 imena umrlih lica, saopšteno je iz Centralne izborne komisije (CIK) BiH. Centralna izborna komisija BiH je na današnjoj sjednici razmatrala dopunjenu Informaciju o broju umrlih lica čija se imena nalaze ili su se nalazila u evidencijama Centralnog biračkog spiska.\nInformacija je sačinjena prema izvještajima dostavljenim iz opštinskih/gradskih izbornih komisija u BiH. I nakon dodatnog roka traženu informaciju nije dostavilo 11 opštinskih izbornih komisija i to iz Kozarske Dubice, Orašja, Ključa, Mrkonjić Grada, Jajca, Srebrenice, Kupresa, Han Pjeska, Istočnog Starog Grada, Trnova i Usore.\nSa dopunjenom informacijom, na terenu je utvrđeno, da se u biračkim spiskovima nalazilo 6.558 imena umrlih lica. Nakon kontakata opštinskih/gradskih izbornih komisija sa nadležnim matičnim uredima i ministarstvima unutrašnjih poslova u martu ove godine je od navedenog broja brisano blizu 4.000 imena umrlih osoba iz biračkog spiska.\nTakođe, prema informacijama iz opštinskih/gradskih izbornih komisija problem se pojavljuje za lica za koja se sa sigurnošću zna da su preminule u inostranstvu ali ta informacija nije evidentirana u matičnim uredima u BiH.\nCIK BiH u saradnji sa opštinskim/gradskim izbornim komisijama putem nadležnih organa (matični uredi i ministarstva unutrašnjih poslova) nastavlja aktivnosti na ažuriranju Centralnog biračkog spiska.\nO rezultatima tih aktivnosti javnost će biti blagovremeno informisana, saopšteno je iz CIK-a BiH.\nPosljednja izmjena Četvrtak, 19 April 2018 15:56\nViše iz kategorije: « Naoružava se i sarajevska policija: Kupuju milionski vrijedno oružje Pooštriti sankcije za sudije i tužioce i objelodaniti imovinu »


Tokom vikenda, 21. i 22. novembra, u podgoričkom šoping molu Delta City biće organizovan prvi sajam opreme, hrane, kozmetike i njege za kućne ljubimce, pod nazivom Pet&Vet.\nSajam organizuje agencija Memento marketing i komunikacije, a osnovni cilj je da se u dva dana na jednom mjestu predstavi i ispromoviše kompletna ponuda vezana za kućne ljubimce.\n„S obzirom na to da je ovo prvi put da se sajam ovog tipa organizuje u Delti, odlučili smo da uslovi učešća budu vrlo povoljni pa pozivamo sve zainteresovane pet šopove, veterinarske ambulante, grumere, uvoznike i distributere hrane za kućne ljubimce, klubove, udruženja, azile i uzgajivače životinja da nam se do 10. novembra jave na telefon 069 38 38 58, putem mail adrese office@memento.co.me ili facebook stranice Pet&Vet i prijave se za učešće. Želja nam je da okupimo najbolje na našem tržištu kako bismo vlasnicima kućnih ljubimaca, ali i onima koji to planiraju da postanu, obezbjedili kvalitetnu ponudu i pružili mogućnost da na jednom mjestu saznaju sve što ih interesuje o ovoj temi“, kazala je Danijela Knežević, menadžerka kreativnih komunikacija u agenciji Memento.\nTokom sajma biće organizovani i zanimljivi prateći sadržaji koji će biti prilika da najmlađi, ali i oni malo stariji, dobiju mnogo informacija o kućnim ljubimcima, ostvare popuste i osvoje nagrade, ali i udome ljubimce. Poseban fokus biće stavljen na edukaciju vezanu za brigu o kućnim ljubimcima i to uz detaljne instrukcije stručnih lica koji će građanima, a posebno roditeljima i djeci, davati savjete o njezi, ali im i predočiti šta sve podrazumijeva vlasništvo nad kućnim ljubimcem.


Nastavlja se kriza u turizmu - TU magazin\nNastavlja se kriza u turizmu\nIz Svetske turističke organizacije saopšteno je da se uprkos porastu putovanja u junu nastavlja najveća kriza u turističkoj industriji ikada\nNajveća kriza u istoriji turizma se nastavlja i drugu godinu. Između januara i maja, putovanja međunarodnih turista bila su 85% ispod nivoa iz 2019. godine.\nUprkos malom porastu u maju, pojava novih varijanti koronavirusa i kontinuirano nametanje ograničenja uticalo je na oporavak međunarodnih putovanja. U međuvremenu, domaći turizam nastavlja da se oporavlja u mnogim delovima sveta.\nNajnoviji podaci Svetske turističke organizacije, UNWTO, pokazuju da su tokom prvih pet meseci godine svetske destinacije zabeležile 147 miliona međunarodnih dolazaka manje u odnosu na isto razdoblje 2020. godine, odnosno 460 miliona manje nego pre pandemije 2019. godine. Ovaj lagani trend rasta putovanja se pojavio kad su neke destinacije počele da ublažavaju ograničenja, a poverenje putnika je blago poraslo.\nPresudan faktor za obnovu poverenja u putovanja i ponovno pokretanje turizma biće ubrzanje tempa vakcinacije globalno, kao i unapređenje digitalnih sredstava i alata za olakavanje mobilnosti, ističu iz UNWTO.\nPo regijama, Azija i Pacifik trpe najveći pad, čak 95% pada međunarodnih dolazaka u prvih pet meseci 2021. u odnosu na isto razdoblje 2019. godine. Sledi Evropa sa padom od 85%, Bliski Istok sa 83%, Afrika sa 81% i Amerike (Severna i Južna) sa padom od 72%.\nSledeći tekstNajlepša plaža na Mediteranu


Krsmanac – najstarije studentsko pozorište u Evropi - Magazin Student\n19 септембра, 202019 септембра, 2020\nNa današnji dan 1922. godine, osnovano je Akademsko pozorište ,,Branko Krsmanović”, poznatije kao ,,Krsmanac”. U pitanju je najstarije studentsko pozorište u čitavoj Evropi koje je aktivno već 98 godina.\nSeptembra 1922. godine, u bašti hotela ,,Moskvaˮ među grupom studenata rodila se ideja o stvaranju pozorišta. Nedugo posle toga, nakon što je dobijena dozvola od strane Univerziteta u Beogradu, pozorište je osnovano.\nMata Milošević, Milan Dedinac, Jurije Rakitin bili su samo neki od predstavnika avangardnog pozorišta okrenutom modernom teatarskom izrazu. Taj duh pozorište je zadržalo i danas i ono predstavlja jedno od vodećih akademskih pozorišta u Srbiji i čitavog regionu.\nU pozorištu je izvedeno preko 280 premijera sa gostovanjima u 27 zemalja. Predstave pozorišta su osvajale prestižne nagrade na mnogobrojnim međunarodnim festivalima održanim u Istanbulu, Rimu, Parizu, Londonu, Krakovu i mnogim drugim gradovima. Devet dobitnika ,,Dobričinog prstenaˮ, najznačajnije pozorišne nagrade koju glumac može dobiti, poteklo je iz Krsmanca. U pitanju su Mata Milošević, Olivera i Rade Marković, Ljiljana Krstić, Danilo Bata Stojković, Stevo Žigon, Vlastimir Đuza Stojiljković, Petar Kralj i Ružica Sokić.\nKvalitetom svog rada, kao i tradicijom dugom skoro čitav vek, ,,Krsmanacˮ nam neumorno ukazuje na značaj pozorišta i umetnosti u našim životima.\nRedakcija magazina Student čestita Akademskom pozorištu ,,Branko Krsmanovićˮ njegov 98. rođendan.


Vesti online / Sport / Ostali sportovi / Vestionline sportski vremeplov za 11. jun\nGurban Gurbanov golom iz penala pokrenuo je preokret\nDebakl od Azerbejdžana\nNa današnji dann 2003. godine naš fudbal je dobio jedan od najtežih „šamara" u istoriji, pošto je u kvalifikacijama za „EURO 2004" reprezentacija SCG poražena u Bakuu od Azerbejdžana sa 1:2. Kad je Branko Bošković u 27. minutu doveo plave u vođstvo ništa nije „mirisalo" na katastrofu. Ali, katastrofa se dogodila u samo tri minuta u finišu susreta, kad su Gurban Gurbanov iz penala i Ismailov u sudijskoj nadoknadi vremena Azerbejdžanu doneli prvu, istorijsku pobedu nad jednom evropskom selekcijom i, istovremeno, našoj selekciji zalupili vrata Evropskog šampionata i „potpisali" ostavku tadašnjem selektoru Dejanu Savićeviću.\nBora Milutinović hit sa Kostarikom\n11. juna 1990. godine pogotkom Huana Kajasa u 49. minutu reprezentacija Kostarike je savladala Škotsku sa 1:0 i najavila da će biti „hit" Svetskog prvenstva u Italiji. Na klupi ove „male" selekcije sedeo je Velibor Milutinović, kome je ovo posle Meksika '86. gde je vodio reprezentaciju domaćina bio drugi Mondijal. Popularni Bora je Kostariku, u konkurenciji Brazila, Škotske i Švedske, odveo u osminu finala gde je doživeo poraz od Češkoslovačke (1:4), a potom će biti selektor tri različite selekcije i na tri naredna Svetska prvenstva - 1994. sa SAD, 1998. sa Nigerijom i 2002. sa Kinom.\n11. juna 1939. godine rođen je Džeki Stjuart, slavni britanski vozač, jedan od najvećih u istoriji Formule 1. Poznat i pod nadimkom „Leteći Škot" tri puta je bio svetski šampion: 1969, 1971. i 1973. godine. Poslednje sezone u karijeri, 1973, bio je sportista godine u izboru „Sport Ilustrejteda" i sportska ličnost godine „Bi-Bi-Sija", a od 1990. njegovi ime se nalazi u „Kući slavnih". Napravio je i zavidnu karijeru TV komentatora, a jedno vreme bio je i vlasnik tima Formule 1 pod imenom „Stjuart Gran Pri".\nOSTALI SPORTOVI Vestionline sportski vremeplov za 27. maj\nOSTALI SPORTOVI Vestionline sportski vremeplov za 30. avgust\nOSTALI SPORTOVI Vestionline sportski vremeplov za 31. avgust\nOSTALI SPORTOVI Vestionline sportski vremeplov za 1. septembar


Sarkozi: Sudbina Rusije je da bude velika sila - 29.10.2015, Sputnik Srbija\nSarkozi: Sudbina Rusije je da bude velika sila\nRusija je velika svetska sila i treba da snosi odgovornost, izjavio je bivši francuski predsednik Nikola Sarkozi na fakultetu MGIMO. 29.10.2015, Sputnik Srbija\nrusija, vesti, svet, nikola sarkozi\n10:15 29.10.2015 (Osveženo: 11:25 29.10.2015)\n© Sputnik / RIA Novosti / Uđi u foto-galerijuNikola Sarkozi\nRusija je velika svetska sila i treba da snosi odgovornost, izjavio je bivši francuski predsednik Nikola Sarkozi na fakultetu MGIMO.\n29 Oktobar 2015, 09:56\n„Ja nikad nisam bio među onima koji se plaše povratka Rusije na međunarodnu scenu, jer sam uvek smatrao da je sudbina Rusije da bude velika svetska sila, ne regionalna sila“, rekao je Sarkozi.\nBivši lider Francuske je naglasio da izolacija Rusije nema smisla, jer neće biti novog hladnog rata. Evropa, po njegovom mišljenju, treba da uspostavi dijalog sa Moskvom.\n„Izolacija Rusije nema smisla. Potrebno je razgovarati sa njom“, rekao je Sarkozi, dodavši da je u odnosima između Rusije i Francuske, kao i Rusije i Evrope, dijalog neophodan.\nKeri video „dosta zajedničkog“ sa Moskvom o Siriji\n28 Oktobar 2015, 21:39\nBivši francuski predsednik je prokomentarisao i ulogu Moskve u borbi protiv međunarodnog terorizma. Prema njegovim rečima, stvaranje jedinstvene koalicije uz učešće Rusije jedan je od glavnih uslova za rešavanje sirijske krize i pobede nad Islamskom državom.\n„Rusiji je potreban sagovornik kako bi se našao izlaz iz sirijske krize“, rekao je Sarkozi.\nGovoreći o Islamskoj državi, protiv koje se bore i Rusija i međunarodna koalicija na čelu sa Sjedinjenim Američkim Državama, bivši predsednik Francuske je naglasio da dve strane treba da ujedine napore.\n„Ne treba biti specijalista da bi se videlo da ne možemo nastaviti da radimo u dve paralelne koalicije u Siriji. Potrebno je okupiti sve u jednu koaliciju — to je uslov za vojnu pobedu nad varvarima iz ID: međunarodna koalicija zajedno sa Rusijom“.


Rock ’N’ Roll vikend u klubu Chicago - Ozonpress :: internet portal\nTag: Chicago, Gama zrak, Trouble Makers\nSezona rokenrol svirki koja je započela nastupom Krvne grupe za doček pravoslavne Nove godine u klubu Chicago, nastavlja se već narednog vikenda kada će u ovom ponovo otvorenom prostoru u Ulici Bate Jankvića nastupiti bendovi Trouble Makers i Gama zrak.\nU petak 16. januara ljubitelji bluz roka imaće priliku da čuju čačanski bend Trouble Makers predvođen Anom Todorović, pevačicom čiji glas neodoljivo podseća na Dženis Džoplin.\nDan kasnije u subotu 17. januara u klubu Chicago gostuje kraljevački bend Gama zrak sastavljen od veterana kraljevačke rok scene. Poštovaoci klasičnog roka imaće priliku da uživaju u vanvremenskim hitovima bendova Led Cepelin, Dip Parpl, ZZ Top, Pink Flojd.\nUlaz je kao i do sada besplatan, a piće je po promotivnim cenama.


Melem za fondove\nNajinteresantnija u celoj priči jeste činjenica da Kinezi neće uslovljavati način trošenja humanitarne pomoći i to verovatno posebno godi vlastima\nAko je tačno da su ruskom predsedniku Borisu Jeljcinu poslednju izbornu pobedu kupili Amerikanci dolarskim kreditima Međunarodnog monetarnog fonda, onda ne treba u startu odbaciti tvrdnje nekih domaćih ekonomista da namera Kine da Jugoslaviju pomogne s trista miliona dolara predstavlja pre svega politički aranžman. Kako objašnjava Mlađan Dinkić, koordinator Grupe 17, reč je o duplo manjoj sumi novca od one koju je država svojevremeno dobila prodajom Telekom Srbije, ali su i njene potrebe dvostruko manje. Prosečne plate i penzije trenutno iznose trećinu od zarada iz "Telekom ere", što će reći da je državi za usrećivanje naroda potrebno tri puta manje para nego onda.\nSa istim stavom saglasan je i dr Miladin Kovačević, ekonomista i savetnik Vuka Draškovića za finansijska pitanja, tvrdeći da je reč o političkom aranžmanu. Ovaj stručnjak, međutim, smatra da će država, kao i u slučaju Telekoma, brzo proćerdati novac i da ćemo se uskoro ponovo naći tamo gde smo bili.\nBEZ USLOVLJAVANJA: Iako su komentari ekonomista i političkih stranaka već počeli da se ređaju, država o kineskom poklonu uporno ćuti. Doduše, potpredsednik republičke vlade Dragan Tomić rekao je novinarima da ceo humanitarni paket vredi trista miliona dolara, ali će Srbija od te sume samo trećinu dobiti u kešu, a ostatak u namenskim kreditima za obnovu infrastrukture oštećene i uništene u NATO bombardovanju. Dinkić, koji je prvi u javnost izašao s vešću o kineskoj pomoći, tvrdi da su Kinezi spremni da Beograd u kešu pomognu sa dvesta miliona dolara, dok Borisav Vuković, savezni ministar za spoljnu trgovinu, kaže kako informacije o dilu s Kinom ne može da podeli s novinarima. Što se kineske ambasade u Beogradu tiče, ni toliko nismo uspeli da dobijemo od njih.\nOno što je izvesno jeste da će Kina učestvovati u obnovi zemlje, kako to vole da kažu Tomić i Vuković, inače jedan od učesnika u sklapanju ugovora s Kinom. Konkretno, ugovor o kineskoj pomoći u obnovi zemlje s jugoslovenske strane potpisao je upravo Borisav Vuković, dok je s kineske strane dogovore vodio Điang Cijang, zamenik kineskog ministra za trgovinu i ekonomsku saradnju.\nNajinteresantnije u celoj priči, ukoliko se ostavi po strani da Kina nije poznata po upućivanju humanitarne pomoći niti kao izvoznik kapitala, naprotiv, jeste činjenica da Kinezi neće uslovljavati način trošenja humanitarne pomoći i to verovatno posebno godi vlastima. Sto ili dvesta miliona dolara, koliko će Srbija dobiti u kešu jeste mala suma, ali je dobrodošla praznim penzijskim i platnim fondovima u državi. Čak i ako deo pomoći dođe u naturi, prema rečima dr Danice Popović, profesora Ekonomskog fakulteta, to za državu neće biti problem, jer su penzioneri i radnici ionako navikli da deo svojih primanja dobiju u naturi. Spekulacije po kojima država sprema devalvaciju, a kineske devize planira za podršku novom kursu, prema rečima dr Popović, ne piju vodu. Jedan od razloga jeste što se jak uvoznički lobi protivi devalvaciji, jer mu se više isplati da carine plaća po sada važećem kursu od šest dinara za marku. Drugi razlog jeste činjenica da država nema nameru da uspostavi konvertibilinost dinara (mogućnost da svako u svakom trenutku u svakoj banci proda i kupi koliko hoće deviza), što nije učinila ni s mnogo većim parama od prodaje Telekoma.\nTREĆI MOBILNI OPERATER: Prema informacijama do kojih je "Vreme" došlo u srpskoj vladi, kineski aranžman, međutim, neće biti čisto humanitarne prirode. Zahvaljujući činjenici da će vlastima pomoći u obnovi zemlje, kineska telefonska kompanija Zhongzing Teekom dobiće licencu za trećeg mobilnog operatera u Srbiji, za šta je bio zainteresovan i nemački Simens, inače najveći partner PTT-a u fiksnoj telefoniji. Prema informacijama koje smo dobili u pouzdanim krugovima, kineska kompanija ponudila je srpskoj vladi ugovor vredan 225 miliona dolara. Ugovorom je predviđeno da kineski partner Srbiji isporuči opremu za novu mobilnu mrežu u toj vrednosti, a da za uzvrat dobije koncesiju na njenu eksploataciju na najmanje dvadeset godina. Kako tvrde u Vladi, dogovor o ovom poslu sklopljen je još u septembru, ali se o njemu ćutalo iz čisto političkih razloga.\nJedan predstavnik Simensa tvrdi, međutim, da posao s Kinezima nije gotova stvar i da nemački partner nije potpuno isključen iz igre. Prema ovom izvoru, delegacija Vlade Srbije i PTT-a posetila je, početkom decembra, sedište nemačke kompanije u Minhenu, gde se razgovaralo o trećem operateru u mobilnoj telefoniji i cela priča je i dalje otvorena.\nKada smo poznatog beogradskog stručnjaka za telekomunikacije zamolili za podatke o kineskoj nacionalnoj telefonskoj kompaniji, izjavio je da će to potrajati, jer se ne radi o poznatom operateru. Prema njegovim rečima, potpuno je iluzorno da Srbija da Kinezima licencu za mobilnu telefoniju, ako se zna da već sarađuje s Nemcima, a da je švedska kompanija Erikson naš najveći snabdevač opremom za mreže mobilne telefonije. Ovaj stručnjak još dodaje da je srpska GSM mreža projektovana tako da iz tehničkih razloga teško može da primi trećeg igrača. To je i razlog zbog čega u gotovo celoj Evropi (Britanija je izuzetak) u mobilnoj telefoniji postoje po dva operatera.


Simonović odgovorio Vučiću u vezi dnevnog lista "Nova"! | Sremska Mitrovica - Info\nSimonović odgovorio Vučiću u vezi dnevnog lista „Nova“!\nGlavni i odgovorni urednik i direktor portala Nova.rs odgovorio je u današnjem izdanju lista „Nova“ na komentare predsednika Vučića o dnevnom listu koji je – nakon četiri meseca opstrukcija – konačno ugledao svetlost dana.\n– Ovo je, poštovani čitaoci, sedmi broj dnevnog lista „Nova“ i predsednik države nas je već nekoliko puta „počastvovao“ komentarima o kvalitetu našeg rada.\nRelated Items:aleksandar vučić, Featured2, Predsednik, veselin simeonović


Dizdarević: Nezadovoljstvo građana tinjajući problem u BiH i šire\nDoktor psiholoških nauka u Bosni i Hercegovini Ismet Dizdarević, aktuelne proteste tumači dubokim nezadovoljstvom građana prouzrokovanim njihovom zabrinutošću za egzistenciju, biološki opstanak, i smatra da je nezadovoljstvo te vrste tinjajući problem cijele Bosne i Hercegovine i šire.\n– To nije nikakva specifičnost samo Federacije BiH – kaže Dizdarević, dodajući da građani vjeruju da je za njihove nedaće kriva isključivo politika.\n– Nažalost, pogrešno je protumačeno da je “kriva” i zgrada.\nRušenje zgrada je za osudu, to je neshvatljivo – rekao je Dizdarević Agenciji Fena.\nNasilje ispoljeno tokom protesta je višestruko uvjetovano, smatra.\nDizdarević naglašava da su dugo zatomljivani problemi u cijeloj BiH i okolini veoma slični.\nOgledaju se, kaže, u niskim plaćama i penzijama, prestanku rada preduzeća, korupciji, nepravdi, nepoštivanju zakonitosti, enormnom bogaćenju pojedinaca itd.\nProtesti, aktueleni od kraja protekle sedmice, zahvatili su više gradova u Bosni i Hercegovini, odnosno Federaciji.\nU Sarajevu, ali i drugim gradovima, došlo je do nereda u kojima je bilo i sukoba s policijom te su bacane kamenice a u glavnom gradu države zapaljene su zgrade Predsjedništva Bosne i Hercegovine i Općine Centar.\nU drugim gradovima, kantonalnim centrima, kamenovane su i paljene zgrade kantonalnih vlasti.


SKANDALOZNE PORUKE DAČIĆU IZ MINISTARSTVA SPOLJNIH POSLOVA CRNE GORE - KORONA online\nSKANDALOZNE PORUKE DAČIĆU IZ MINISTARSTVA SPOLJNIH POSLOVA CRNE GORE\nU saopštenju crnogorskog ministarstva se navodi da se Dačić „koristeći retoriku Miloševićevog portparola iz devedesetih, na ovaj način još jednom umešao u unutrašnja pitanja Crne Gore”.\nMinistarstvo spoljnjih poslova (MVP) Crne Gore reagovalo je na izjavu šefa diplomatije Republike Srbije Ivice Dačića u kojoj se navodi da „dolazimo u situaciju da maltene počinje bratoubilački rat između Srba i Crnogoraca“, saopšteno je iz MVP-a.\n– Ne potcenjujući njegovo ratno iskustvo i doprinos upravo bratoubilačkom sukobu i konfrontaciji Srbije sa svim svojim susedima u godinama raspada Jugoslavije, ali i kapacitet da i u godinama nakon toga, često istupa na ekskluzivno nacionalističkoj platformi, ovog puta je nadmašio samog sebe. Dakle, samo zbog toga što su u skladu sa merama NKT nadležni organi, nakon ne malo uzdržavanja, a u skladu sa Ustavom i zakonom, preduzeli neophodne mere da bi sačuvali zdravlje i živote građana i teško stečene rezultate u borbi protiv pandemije, procesuirajući sve one koji su se u ovoj situaciji ponašali neodgovorno i protivzakonito, ministar vanjskih poslova Srbije je proglasio opasnost od bratoubilačkog rata i to u drugoj zemlji, u čije unutrašnje stvari ne bi smeo da se meša – piše u saopštenju.\nKako je navedeno, „u Crnoj Gori svi njeni građani, bez obzira koje su nacionalnosti i veroispovesti imaju svoja prava i obaveze“, kao što i država Crna Gora, dalje se navodi, „štiti i brine o svim svojim građanima bez obzira na njihovo nacionalno osećanje“.\n– Uprkos kontinuiranim verbalnim napadima na Crnu Goru iz Srbije, koji su izgleda jedan od aduta za predstojeću izbornu utakmicu, još jednom napominjemo da je zdravlje građana, u ovom momentu, apsolutni prioritet države Crne Gore. Postupanje verskih velikodostojnika koji su na ovaj način doveli u pitanje sve što je sada urađeno, pokazalo je, međutim, da su njihovi prioriteti u ovoj situaciji drugačiji. Istovremeno, poznati akteri iz susedne države koriste svaku priliku da se najoštrije obračunavaju sa Crnom Gorom, ne poštujući njeno pravo, da kao suverena država uređuje unutrašnja pitanja. Ministru Dačiću savetujemo da se priseti značenja pojma diplomatija i da deluje u skladu sa tim – stoji u saopštenju.\nKako se dodaje „takođe, drugi organi Republike Srbije treba jednom za svagda da imaju na umu da je Crna Gora, nakon skoro čitavog jednog veka, puno odricanja i teških političkih borbi, uspela da povrati svoju nezavisnost i da danas, kao uvažena članica NATO i predvodnik procesa integracije u EU na Zapadnom Balkanu, nikad nikome više neće dopustiti neku novu Podgoričku skupštinu“.\nU SRBIJI UMRLE TRI OSOBE, ZARAŽENIH JOŠ 58


Naglašena je potreba unapređenja saradnja dvije zemlje u regionalnim projektima iz oblasti energetike, zaštite prirodne okoline, zaštite od prirodnih nepogoda i zajedničko apliciranje za grant sredstva unutar Investicijskog okvira za zapadni Balkan (Western Balkans Investment Framework-WBIF).\nKako je saopćeno iz Službe za informiranje Vijeća ministara, fokus će biti na jačanju institucionalne saradnje formiranjem većeg broja zajedničkih privrednih društava, kroz intenziviranje institucionalnih kontakata i kroz saradnju u oblasti promocije investicija i izvoza i privlačenja direktnih investicija.\nNa prijedlog Ministarstva vanjskih poslova BiH, ministri dvije vlade razgovarali su o zaključivanju bilateralnih sporazuma o regionalnoj saradnji s državama koje su potpisale Sporazum o stabilizaciji i pridruživanju (SSP), s ciljem povećanja obima saradnje između tih država, u roku od dvije godine od stupanja na snagu SSP.\nNa sjednici je razgovarano o planiranju i realizaciji infrastrukturnih projekata sa Jedinstvenog pregleda infrastrukturnih projekata koji su od značaja za Bosnu i Hercegovinu i Republiku Srbiju, a koji se planiraju za finansiranje iz sredstava Evropske unije.\nVijeće ministara BiH i Vlada Srbije razgovarali su i o prekograničnoj saradnji između Bosne i Hercegovine i Srbije te je ukazano na potrebu izrade što većeg broja programa prekogranične saradnje koji bi se izrađivali po istoj metodologiji a kojima bi se povlačila veća finansijska sredstva.


[EWB Intervju] Davidoju: Prijateljski odnosi Rumuna i Srba jači su od političke retorike - European Western Balkans\nAutor EWB 27. 12. 2021.\nAmbasadorka Silvija Davidoju; Foto: Facebook / Ambasada României în Republica Serbia (detalj)\nRumunsko-srpski odnosi, u kontekstu dnevnopolitičkih dešavanja i izjave reditelja Dragoslava Bokana, nedavno su se našli pod lupom javnosti. Ambasada Rumunije je krajem novembra izdala saopštenje u kojem je “najoštrije osudila govor mržnje prema rumunskoj manjini u Republici Srbiji, medijsku manipulaciju pripadnosti ovoj zajednici u političke svrhe i širenje lažnih vesti protiv srpskih građana rumunske nacionalnosti kategorišući ih kao ‘nacionalne neprijatelje'”.\nOsim po pitanju zaštite prava manjina, Rumunija i Srbija sarađuju i u oblasti evropskih integracija, a najavljuje se i intenziviranje ekonomske saradnje, posebno u oblastima infrastrukture i energetike. Razgovarali smo sa ambasadorkom Rumunije u Srbiji, Njenom Ekselencijom Silvijom Davidoju o ovim temama. Ambasadorka Davidoju u februaru ove godine predala je svoja akreditivna pisma predsedniku Aleksandru Vučiću.\nEuropean Western Balkans: Države članice EU saglasile su se da otvore jedan pregovarački klaster sa Srbijom ove godine. Evropska komisija je u oktobru preporučila otvaranje dva klastera, ali neke organizacije civilnog društva smatrale su da nije bilo dovoljno napretka da se otvori ijedno. Koji je stav Rumunije po ovom pitanju?\nSilvija Davidoju: Rumunija se zalaže za proces proširenja i evropske integracije Srbije na osnovu njenih sopstvenih rezultata u usvajanju evropskih standarda i ispunjavanju kriterijuma za članstvo, što je stav koji konstantno iznosimo. Obezbeđivanje doslednih rezultata u reformama u ovom smislu je ostao ključan element evropskih integracija i prema novoj metodologiji proširenja.\nU decembru 2021, došlo je do saglasnosti između država članica EU da je Srbija napravila dovoljan napredak da otvori klaster 4 (Zelena agenda i održivo povezivanje), koji uključuje četiri poglavlja o nekim od najkompleksinijih pitanja koja se tiču usklađivanja sa pravom EU. Na osnovu toga, Srbija stiče pristup neophodnoj evropskoj pomoći, kako tehničkoj tako i finansijskoj, u svetlu nove metodologije, i stiče dodatno političko ohrabrenje za svoje napore. Država je sada opremljena instrumentima EU za dosezanje merila koja su dogovorena za određene sektore, kao i da se pozabavi ključnim oblastima – koja ostaju u srcu procesa.\nNa Srbiji je da na najbolji način iskoristi priliku ponuđenu od strane EU i isporuči rezultat. Rumunija se raduje pojačanoj saradnji sa Srbijom u svim oblastima povezanim sa klasterom 4, pre svega onima koji se tiču ekologije i održivog povezivanja.\nEWB: Proces proširenja EU na Zapadni Balkan u celini suočava se sa teškoćama već neko vreme. Srbija je prva država u regionu koja je napravila formalni napredak za godinu i po dana. Da li postoji mogućnost da se proces ubrza u bliskoj budućnosti?\nSD: Evropska unija je adresirala izazove evropskih integracija tako što je osmislila novu metodologiju proširenja, koja je dodatni dokaz njene posvećenosti ovog procesa. Revidirana metodologija obezbeđuje povećanu dinamiku proširenja, dok oblasti koje se tiču vladavine prava i osnovnih prava ostaju “krovne” teme.\nObnovljena dinamika takođe podstiče zemlje kandidate kao što je Srbija da nastave sa reformama. Na međuvladinoj konferenciji 14. decembra, Srbija je otvoria klaster 4, koji se sastoji od četiri poglavlja koja su istovremeno otvorena, umesto jednog ili dva poglavlja svaki put, kao što je bio slučaj u prošlosti. Iz našeg sopstvenog iskustva možemo da kažemo da je ovo dvostrani proces što znači da, na kraju, tempo pregovora o pristupanju određuju tempo i suština reformi koje primanjuju države kandidati.\nEWB: Kako ocenjujete trenutni status rumunske nacionalne manjine u Srbiji? Da li postoje problemi ili izazovi koji su i dalje nerešeni?\nSD: Generalno govoreći, voleli bismo da vidimo da sve osobe koje se identifikuju kao Rumuni, bez obzira na region Srbije u kojem žive, mogu slobodno da ostvaruju svoja ljudska i osnovna prava, kao što osobe koje pripadaju srpskoj manjini to mogu da rade u Rumuniji. Ovo uključuje kvalitetno obrazovanje, praktikovanje vere i pristup informacijama, uključujući i medije, na maternjem jezku, kao i adekvatnu predstavljenost u lokalnim i naciononalnim administrativnim i političkim forumima.\nOvo su stvari na kojima treba raditi. Kada je reč o bilateralnim odnosima, imamo odgovarajuće institucionalne okvire za identifikovanje praktičnih rešenja za sva sporna pitanja, u cilju koristi obe naše manjinske zajednice: Bilateralni sporazum (potpisan u novembru 2002) i Zajedničku rumunsko-srpsku komisiju za nacionalne manjine. Sve što nam treba je da na najbolji način upotrebimo postojeće mehanizme kako bi se postigli opipljivi rezultati.\nVredno je pomenuti da imamo novi politički podsticaj da se posvetimo ovim pitanjima kao partneri, nakon sastanka ministara spoljnih poslova Rumunije i Srbije u Stokholmu 2. decembra 2021, na marginama 28. ministarskog saveta OEBS-a.\nZainteresovani smo za to da Komisija nastavi posao što je pre moguće i temeljno ćemo raditi na ovom cilju. Obezbeđivanje zaštite prava osoba koje pripadaju nacionalnim manjima širom Srbije je legitimna briga za Rumuniju kao državu maticu, u skladu je sa međunarodnim instrumentima u oblastima kojih se naše države pridržavaju (npr. Saveta Evrope) i deo je političkih kriterijuma o pristupanju.\nSrpska i rumunska manjina doprinele su našim dobrosusedskim odnosima, izgradnji poverenja i prijateljstva, obogaćivanju naših kultura. Prema tome, odlučan angažman za adresiranje pitanja koja nas brinu takođe pozitivno utiče na kvalitet naših dugoročnih bilateralnih odnosa.\nEWB: Nedavno se desio slučaj govora mržnje prema Rumunima u kontekstu domaće politike Srbije. Da li mislite da je ovaj incident naškodio srpsko-rumunskim odnosima? Kako ocenjujete reakciju vlasti Srbije?\nSD: Drago mi je što ovaj incident povezujete sa posledicama po rumunsku manjinu, a ne samo o posledicama po određenu političarku. Ovo se ponekad previđa i postoji težnja da se naša reakcija u odbranu Rumuna u Srbiji loše protumači kao znak podrške nekom političaru. Dozvolite mi da jasno kažem da diplomate Rumunije i vlasti Rumunije uopšte ne govore u ime bilo kog političara u Srbiji i nisu zainteresovani za mešanje u unutrašnje stvari ili političke razmirice u ovoj zemlji.\nMeđutim, osuđujemo bilo koji oblik govora mržnje, širenja lažnih vesti, kao i svaki pokušaj da se rumunska manjina u političkom diskursu iskoristi za političku dobit. Kada je reč o našoj izjavi od 30. novembra, očekujemo da vlasti Srbije nastave sa istragom u ovom slučaju, uključujući i adekvatne sankcije, da usvoje proaktivan stav kako bi sprečile takve događaje i kako bi se borili protiv sličnih incidenata. Ovo bi poboljšalo društveni mir u Srbiji i njene odnose sa Rumunijom.\nZadržavamo konstruktivan pogled na ovu situaciju, ohrabreni izjavom predsednika Aleksandra Vučića i drugih visoko-rangiranih vlasti i institucija, kao i brojnih poruka na Fejsbuk stranici ambasade i mejlovima Srba koji su, bez izuzetka, izrazili simpatije i solidarnost sa rumunskom manjinom i osudili incident od 30. novembra. Ova reakcija je još jedan dokaz prijateljskih odnosa Rumuna i Srba, koji nadjačavaju političku retoriku. Ostajemo konstruktivni, otvoreni za dijalog, i transparentni u našoj podršci pravima osobama koja pripadaju rumunskoj manjini u Srbiji.\nEWB: Od vašeg dolaska u Srbiju, razgovarali ste o energetskim i infrastrukturnim projektima i sa predsednikom i sa premijerkom. Na čemu se trenutno radi u ovoj oblasti i koji koraci mogu da se očekuju?\nSD: Ekonomska saradnja je jedna oblast gde uvek ima mesta za poboljšanje, posebno kada je reč o prospektima rasta u Rumuniji i Srbiji. Postoji više nego doboljno prostora za jačanje ove pragmatične strane naših odnosa sa Srbijom i našeg zajedničkog konstantnog angažovanja na promovisanju i finalizovanju infrastrukturnih projekata dovelo bi do još konkretnijih rezultata naše bilateralne saradnje. Snažno podržavam sve korake u ovom pravcu tokom mog mandata, uz punu svest o činjenici da su ove inicijative bile na našoj bilateralnoj agendi dugo vremena i zahtevaju značajne resurse i snažno političko obaveizavanje za njihovo dovršavanje.\nUprkos tome, drago mi je što vidim da su i Beograd i Bukurešt prioritizovali razvoj specifičnih infrastrukturnih projekata u transportu (putevi i pruge) i energetici (gasni interkonektori, električne mreže).\nZajedničko viđenje je da će primena ovih projekata takođe dovesti do smanjenja socio-ekonomskih efekata pandemije i da će ubrzati oporavak, tako da je dodatni stimulus za saradnju u ovim sektorima ohrabrujuć.\nNa ovoj osnovi, relevantna ministarstva i agencije Rumunije iskazali su interesovanje u unapređivanju dijaloga sa srpskom stranom o konkretnim daljim koracima. Iako smo i dalje u inicijalnim fazama ovih projekata, napravljen je napredak u oblastima električne energije i putne infrastrukture. Nadamo se da će se ovo ubrzati u bliskoj budućnosti, kako bi naši građani uživali pune dobrobiti unapređene povezanosti i njenog prelivanja na druge oblasti – turizam, međuljudske kontakte, trgovinu i druge.\nEWB: Da li Rumunija takođe sarađuje sa Srbijom u kontekstu reformi vezanih za pristupanje EU? Da li postoji prostor za intenzivniju saradnju na ovom polju u budućnosti?\nSD: IPA prekogranična saradnja je jedna od najvažnijih oblasti u kojoj doprinosimo da Srbija usvoji standarde EU. Za ovaj program je u tekućem sedmogodišnjem finansijskom ciklusu izdvojeno više od 80 miliona evra. Prethodni programski periodi su bili veoma uspešni i imamo razloga da verujemo da će period 2021-2027. biti barem toliko koristan za evropsku perspektivu Srbije i njene odnose sa Rumunijom. Istovremeno, Ambasada je direktno angažovana na omogućavanju saradnje pravosudnih akademija u Srbiji i Rumuniji na ostvarivanju tehničke saradnje za unapređenje kvaliteta obuke sudija i tužilaca.\nOvo su samo neki od primera naše podrške evropskoj perspektivi Srbije, pružene kroz istinsko i uravnoteženo partnerstvo sa srpskim vlastima. Angažovani smo u oblastima od neposrednog uticaja na dobrobit građana i u oblastima koje su u srži EU integracija.\ngovor mržnjeklaster 4Nacionalne manjineRumunijaSilvija Davidoju


"Vučiću, pederu" odjekuje Novim Pazarom, a sudija prekinuo utakmicu! (VIDEO) | Fudbal | Direktno\n08. 08. 2021. 22:27 55\n"Vučiću, pederu" odjekuje Novim Pazarom, a sudija prekinuo utakmicu! (VIDEO)\nGrađani su ogorčeni, i neće ih ništa zaustaviti u iskazivanju nezadovoljstva zbog sveopšte situacije u zemlji. Tako su večeras navijači i u Novom Pazaru u 40. minutu, kod rezultata 0:0, skandirali "Vučiću, pederu", na utakmici domaćeg superligaša i Partizana. I to navijači oba kluba...\nPuno je svega ljudima, pa se skandiranje predsedniku Srbije ponavlja iz utakmice u utakmicu Partizana, a scenario se ponovio i večeras.\nNavijači su sa zapadne tribine skandirali "Vučiću pederu" u Novom Pazaru, a delegat je u jednom momentu sugerisao sudiji da prekinu utakmicu.\nPostavlja se pitanje zašto se i dalje stišava ton na TV Arena kada se skandira predsedniku države, kao i zašto se prekida utakmica, jer je poruka već jasno dospela do javnosti.\nInače, ovo je četvrti put ove sezone da navijači skandiraju predsedniku Srbije, budući da su se takvi povici mogli čuti dva puta u Novom Sadu, gde je tim iz Humske igrao protiv Proletera i Vojvodine.\nOvog puta nije bilo huligana koji bi pokušali da disciplinuju navijače Partizana kao sa Dunajskom Sredom, ali se dobro poznato "Vučiću, pederu" orilo novopazarskim stadionom.\nFK Partizan Aleksandar Vučić Novi Pazar Skandiranje


MUP upozorava na SMS prevaru vezanu za isplatu penzija, obavezno prijaviti - www.lobi-info.rs\nMarija K. 27. marta 2020., 09:35 6.5k Views\nMUP i Tužilaštvo za visokotehnološki kriminal upozoravaju javnost da se radi o prevari i apeluju na građane da sa povećanom pažnjom čuvaju svoje lične i poslovne podatke, kako bi se sačuvali od mogućih prevara.\nOni pozivaju sve građane koji su se našli u ovoj situaciji da to prijave Odeljenju za suzbijanje viokotehnološkog kriminala na imejl adresu vtk@mup.gov.rs ili preko Udruženja banaka Republike Srbije.\nOdeljenje za suzbijanje visokotehnološkog kriminala Ministarstva unutrašnjih poslova, po nalogu Posebnog tužilaštva za visokotehnološki kriminal Višeg javnog tužilaštva u Beogradu preduzelo je sve mere i radnje u cilju otkrivanja počinilaca ovih krivičnih dela – navedeno je u saopštenju ministarstva.\nUdruženje banaka Srbije, da banke po pitanju penzija mogu da kontaktiraju starije sugrađane i putem SMS poruka, ali banke nikada neće tražiti lične i bankarske podatke.\nApelujemo na sugrađane da budu krajnje obazrivi!\nPrethodna objava Upozorenje banaka : Ne šaljite lične podatke SMS porukama\nSledeća objava Domovi zdravlja primaju samo hitne slučajeve, sve drugo obavlja se telefonom